அரசு அறிவித்த நிவாரணத் தொகை போதுமானதல்ல... ஏக்கருக்கு ரூ. 25000 நிவாரணம் வேண்டும் - விவசாயிகள்

சென்னை: தமிழகம் வரலாறு காணாத வறட்சியால் பாதிக்கப்பட்டுள்ளது. கடந்த நூற்றாண்டுகளில் இல்லாத அளவிற்கு இந்த ஆண்டு வடகிழக்குப் பருவமழை 62% குறைவாக பெய்துள்ளது. காவிரி டெல்டா மாவட்டங்களில் குறுவை, சம்பா சாகுபடிகள் பொய்த்துப்போனது. டெல்டா மாவட்டங்கள் மட்டுமல்லாது மேற்கு மாவட்டங்கள், தென் மாவட்டங்களையும் வறட்சி விட்டு வைக்கவில்லை. கடும் வறட்சியினால் ஏராளமான விவசாயிகள் தற்கொலை செய்து கொண்டனர். கருகிய பயிர்களைப் பார்த்து அதிர்ச்சியிலும் பல விவசாயிகள் உயிரிழந்தனர். இதனையடுத்து தமிழகம் முழுவதும் அமைச்சர்கள் அதிகாரிகள் தலைமையிலான குழுவினர் ஆய்வு செய்து அறிக்கை அளித்தனர். இதனையடுத்து தமிழகத்தை வறட்சி பாதித்த மாவட்டமாக முதல்வர் ஓ.பன்னீர் செல்வம் அறிவித்தார். அவர் இன்று வெளியிட்ட அறிவிப்பில் தமிழக விவசாயிகளின் நிலவரி ஒட்டு மொத்தமாக ரத்து செய்யப்படும்.33 சதவீதத்திற்கு அதிகமாக மகசூல் இழப்பு ஏற்பட்டுள்ள விவசாயிகளுக்கு நிவாரண உதவி வழங்கப்படும் என்று கூறியுள்ளார். 100 நாள் வேலைத் திட்டத்தின் கால அளவு 150 நாட்களாக அதிகரிக்கப்படும்.வங்கிக் கடன் மத்தியக் கால கடனாக மாற்றப்படும். நிவாரண உதவியாக நெற்பயிருக்கு ஏக்கருக்கு 5,465 ரூபாய் வழங்கப்படும்.மானாவாரி பயிருக்கு ஏக்கருக்கு 3,000 ரூபாய் வழங்கப்படும்.மஞ்சளுக்கு ஏக்கருக்கு 50,000 ரூபாய் அளிக்கப்படும்.இதற்கான அன்னவாரி சான்றிதழ் விரைவில் விவசாயிகளுக்கு வழங்கப்படும்.மேலும் வறட்சி நிவாரண கோரிக்கை மனு விரைவில் மத்திய அரசுக்கு அனுப்பப்படும். இதுவரை 17 விவசாயிகள் வறட்சி காரணமாக தற்கொலை செய்து கொண்டுள்ளனர்.இவர்கள் குடும்பத்தினருக்கு மூன்று லட்ச ரூபாய் நிவாரணத் தொகை வழங்கப்படும் என்று தனது அறிவிப்பில் குறிப்பிட்டுள்ளார். தமிழகத்தை வறட்சி மாவட்டமாக அறிவித்தது ஒருபக்கம் மகிழ்ச்சி அளித்தாலும், நிவாரண தொகையை அதிகரிக்க வேண்டும் என்பது விவசாயிகளின் கருத்தாகும். ஏக்கருக்கு ரூ. 25000 முதல் 30000 வரை தரவேண்டும் என்று விவசாயிகள் கோரிக்கை வைத்துள்ளனர். 17 விவசாயிகள் மட்டுமே தற்கொலை செய்து கொண்டுள்ளதாக கூறுவது தவறானது. உயிரிழந்த விவசாயிகளுக்கு ரூ. 3 லட்சம் மட்டுமே நிவாரணம் தருவது எப்படி சரியாகும். நிவாரணத்தொகையை அதிகரிக்க வேண்டும். வங்கிக்கடன்களை கட்ட முடியாமல் தவித்து வருகிறோம். எனவே பயிர்கடன்களை முற்றிலும் தள்ளுபடி செய்ய வேண்டும் என்றும் விவசாயிகள் கோரிக்கை வைத்துள்ளனர். நூறு நாள் வேலை திட்டத்தை 150 நாட்களாக அதிகரித்தாலும் உடனடியாக அதற்குரிய சம்பள பணத்தை அளிக்க வேண்டும் என்றும் விவசாயிகள் கோரிக்கை வைத்துள்ளனர்.


நஜீப்பிடமிருந்து கைப்பற்றப்பட்ட பொருட்களை விற்றுப் பணமாக்குவோம்.

பெட்டாலிங் ஜெயா, ஜூலை 30-

டத்தோ ஸ்ரீ  நஜீப் துன் ரசாக்கிடம் இருந்து கைப்பற்றப்பட்ட அணிகலன்களையும்  விலையுயர்ந்த ஆடம்பர  பொருட்களையும் அரசாங்கம் விற்கவிருப்ப தாக நிதியமைச்சர் லிம் குவான் எங் கூறினார். எவற்றையெல்லாம் பணமாக்க முடியுமோ, அவற்றையெல்லாம் பணமாக மாற்ற  நாங்கள்  முயற்சி செய்வோம்.

Read More: Malaysia Nanban Tamil Daily on 30.6.2018


ஐரோப்பிய ஒன்றியத் தலைவர்களை அதிரவைத்த ட்ரம்ப்பின் பேச்சு!

ட்ரம்ப் அதிபரான பிறகு, ஜெர்மனியுடன் தொடர்ந்து மோதல் போக்கைக் கடைபிடித்துவருகிறார். குறிப்பாக, கடந்த மார்ச் மாதம் ட்ரம்ப், ஜெர்மனியின் பிரத மர் ஏஞ்சலா மெர்கலன் இருவரும் சந்தித்தனர். அப்போது, ஏஞ்சலா, ட்ரம்புடன் கைக்குலுக்க வர, ட்ரம்ப் அதைக் கண்டுகொள்ளவில்லை. ஏஞ்சலாவின் முகத்தைக்கூட ட்ரம்ப் பார்க்கவில்லை. இதனால், பயங்கர நோஸ்கட்டுடன் ஏஞ்சலா திரும்பினார். இந்நிலையில், ஐரோப்பிய ஒன்றியத் தலைவர்களுடன் ட்ரம்ப் ஆலோசனையில் ஈடுபட்டார். அப்போது, ட்ரம்ப்பின் பேச்சால் ஜெர்மனி மேலும் சூடாகியுள்ளது. முக்கியமாக, "ஜெர்மனியர்கள் கெட்டவர்கள்... மிகவும் கெட்டவர்கள். அமெரிக்காவில் அவர்கள், மில்லியன் கணக்கில் கார்களை விற் பனைசெய்துள்ளனர். ஆனால், அவற்றை நாங்கள் தடுத்து நிறுத்துவோம்" என்று கூறியுள்ளார். ட்ரம்ப்பின் இந்தக் கருத்தால், உலக அரங்கில் பரபரப்பு ஏற்பட்டுள்ளது. வழக்கம்போல, ட்ரம்ப்புக்கு எதிர்ப்புகளும் கிளம்பியுள்ளன. ஒபாமா இருந்தவரை ஜெர்மனியுடன் அவர் நல்லுறவைக் கடைபிடித்துவந்தார். இதற்கிடையே, ட்ரம்ப்பின் இந்த நடவடிக்கை, இரு நாட்டின் உறவில் மேலும் விரிசலை ஏற் படுத்தும் என்று கூறப்படுகிறது.


ஆப்கானிஸ்தானில் தலிபான் பயங்கரவாதிகள் கொலைவெறித் தாக்குதல், 30 பாதுகாப்பு படை வீரர்கள் உயிரிழப்பு

காபூல்,

ஆப்கானிஸ்தானில் ரம்ஜான் நோன்பு காலத்தையொட்டி, அதிபர் அஷரப் கனி போர் நிறுத்தம் அறிவித்தார். அதனை ஏற்று முதல் முறையாக தலீபான்க ளும் 3 நாள் போர் நிறுத்தம் அறிவித்தனர். அந்த 3 நாளில் போர் நிறுத்தம் மீறப்படவில்லை.

மாறாக ரம்ஜான் பண்டிகையையொட்டி ஆப்கானிஸ்தான் படையினரும், தலீபான்களும் ஒருவரையொருவர் கட்டித்தழுவி வாழ்த்து பரிமாறியதோடு, தலீபான்கள் பொதுமக்களுடன் ‘செல்பி’ படங்களும் எடுத்துக்கொண்டனர். இது ஆப்கானிஸ்தான் மக்களிடையே மிகுந்த வரவேற்பை பெற்றதால் போர் நிறுத்தத்தை மேலும் நீட்டிப்பதாக அதிபர் அஷரப் கனி அறிவித்தார். அதிபரின் இந்த முடிவை அமெரிக்க உள்ளிட்ட நாடுகள் வரவேற்றன. ஆனால் ரம்ஜான் பண்டிகை முடிந்து விட்டதால் மீண்டும் ஆயுதங்களை ஏந்த தலீபான்களுக்கு அந்த அமைப்பு உத்தரவிட்டது.

இது தொடர்பாக அந்த அமைப்பு வெளியிட்ட செய்தி குறிப்பில் “போர் நிறுத்தம் நீட்டிப்பு இல்லை. சூரிய உதயத்திற்கு முன்னர் அரசு கட்டுப்பாட்டில் உள்ள பகுதிகளில் இருந்து தலீபான்கள் வெளியேற வேண்டும்” என தெரிவிக்கப்பட்டிருந்தது. இருப்பினும் அரசு தரப்பு போர் நிறுத்தம் அடுத்த 10 நாட்களுக்கு தொடரும் என்றும், அதே சமயம் பாதுகாப்புபடை வீரர்கள் தாக்குதலுக்கு உள்ளாகிறபோது தங்களை தற்காத்துக்கொள்ள எதிர் தாக்குதலை நடத்தலாம் என்றும் அதிபர் அஷரப் கனி அறிவித்தார். ஒரு தரப்பு போர் நிறுத்தம் முடிவுக்கு வந்துவிட்டதாகவும், மற்றொரு தரப்பு போர் நிறுத்தம் தொடருவதாகவும் அறிவித்திருப்பதால் அங்கு பதற்றமான சூழல் உருவாகியது.

இந்நிலையில் போர் நிறுத்தம் அறிவிக்கப்பட்ட பின்னர் முதலாவது கொலைவெறித் தாக்குதலை தலிபான் பயங்கரவாத இயக்கம் முன்னெடுத்து உள்ளது. ஆப்கானிஸ்தானின் பட்கிஸ் மாகாணத்தில் இரண்டு பாதுகாப்பு படை சாவடிகள் பயங்கரவாதிகள் பல்வேறு திசைகளில் இருந்து வந்து திடீர் தாக்குதலை முன்னெடுத்துள்ளனர், இத்தாக்குதலில் பாதுகாப்பு படையினர் 30 பேர் உயிரிழந்தனர் என தெரிவிக்கப்பட்டுள்ளது. இதனையடுத்து பயங்கரவாதிகளை வேட்டையாடும் பணியை ராணுவம் தொடங்கியுள்ளது. பயங்கரவாதிகளும் கொல்லப்பட்டுள்ளனர்.


இலங்கையில் போலீசார் மீது துப்பாக்கி சூடு

கொழும்பு இலங்கையில், தமிழர்கள் அதிகம் வசிக்கும் பகுதியான கிளிநொச்சியில், போலீசார் மீது, மர்ம நபர்கள் துப்பாக்கிச் சூட்டில் ஈடுபட்டதால், பரபரப்பு ஏற்பட்டது. அடையாளம் தெரியாத அவர்களை, ராணுவம் மற்றும் போலீசார் தேடி வருகின்றனர். இலங்கையில், விடுதலை புலிகளுக்கும், அந்நாட்டு ராணுவத் திற்கும், பல ஆண்டுகளாக நடந்து வந்த போர், 2009 மே மாதம் முடிவுக்கு வந்தது. இந்நிலையில், போரில் உயிர்த்தியாகம் செய்த தமிழர்களுக்கு அஞ்சலி செலுத்தும் வகையில், இலங்கையின் வடக்கு பகுதியான, கிளிநொச்சி, முள்ளி வாய்க்கால் உள்ளிட்ட பகுதிகளில், சிறப்பு கூட்டம் நடந்தது. இதில் ஏராளமான தமிழர்கள் பங்கேற்றனர். இதையடுத்து, அந்த பகுதிகளில், போலீசார் மற்றும் ராணுவ வீரர்கள் குவிக்கப்பட்டிருந்தனர். இந்நிலையில், நேற்று அதிகாலை, கிளிநொச்சி போலீஸ் நிலையம் மீது துப்பாக்கிச் சூடு நடத்தப்பட்டது. இதனால், அதிர்ச்சி அடைந்த போலீசார் அங்கிருந்து பதறியடித்து ஓடினர். இதையடுத்து, தேடும் பணியில் படையினர் தீவிரமாக ஈடுபட்டனர். எனினும் அப்பகுதியில் துப்பாக்கியின் சில பாகங்கள் மட்டுமே கிடைத்தது, போலீசார் தெரிவித்து. தேடும் பணி தொடர்வதாக, அந்நாட்டு போலீசார் தெரிவித்து உள்ளனர். இதனால், இலங்கையில் பரபரப்பு ஏற்பட்டுள்ளது. இதைக் காரணம் காட்டி லட்சக்கணக்கான படையினர் குவிக்கப்பட்டனர். வடக்கு மாகாண முதல்வர் விக்னேஸ்வரன் கூறியதாவது: வடக்குப் பகுதியில் ஒன்றரை லட்சம் ராணுவத்தினரை இலங்கை அரசு குவித்திருப்பது ஏன். ராணுவம் நிறுத்தப்பட்டுள்ளதால் மக்களின் அமைதி, பாதுகாப்பு கேள்விக்குறியாகிறது. முள்ளிவாய்க்கால் இறுதிப் போரின் விளைவுகள், தமிழ் மக்களின் ஒற்று மைக்கு வித்திட வேண்டும், என்றார்.


தூங்கி வழியும் மக்கள் பிரதிநிதியை தூக்கில் ஏற்றுவோம்.

ம.யோகலிங்கம் காப்பார், கடந்த காலங்களில் மஇகா சார்பில் தேசிய முன்னணி வேட்பாளர்களாக நிறுத்தப்பட்டு, வெற்றிபெற்ற நாடாளுமன்ற உறுப்பினர்கள், தொகுதி மக்களை கவனிக்காமல், அலட்சியமாக நடந்து கொண்டதன் காரணமாகவே பெயர், முகம் தெரியாத பி.கே.ஆர். கட்சியின் வேட்பாளர்களை தேர்வு செய்ய வேண்டிய ஓர் இக்கட்டான நிலைக்கு காப்பார் தொகுதி இந்தியர்கள் தள்ளப்பட்டுள்ளனர் என்று பலர் தங்கள் வேதனையை தெரிவித்தனர். இருந்தவனும் சரியில்லை, வந்தவனும் சரியில்லை என்ற இரண்டாங்கட்ட நிலையில் தாங்கள் இருந்ததாக பலர் ஒப்புக்கொண்டனர். 1979 ஆம் ஆண்டு காப்பார் சட்டமன்றத்தை உள்ளடக்கியிருந்த கோலக்கிள்ளான் நாடாளுமன்ற உறுப்பினராக இருந்த அமைச்சர் டான்ஸ்ரீ மாணிக்கவாசகத்திற்கு பிறகு வந்த மஇகா நாடாளுமன்ற வேட்பாளர்களில் ஒருவர்கூட சரியில்லை என்றுதான் நினைக்க வேண்டி இருக்கிறது என்கிறார் பெரியவர் மு. வீரமலை. * 1979 : டான்ஸ்ரீ மாணிக்கவாசகத்தின் திடீர் மறைவுக்கு பிறகு 1979 டிசம்பரில் நடந்த கோலக்கிள்ளான் நாடாளுமன்றத் தொகுதி இடைத் தேர்தலில் கோலாலம்பூரை சேர்ந்த டத்தோ வீ. கோவிந்தராஜ் நாடாளுமன்ற உறுப்பினராக தேர்வு செய்யப்பட்டார். * 1982 : அடுத்த 1982 இல் நடந்த பொதுத் தேர்தலில் இத்தொகுதியில் மறுபடியும் மக்கள் அவரையே தேர்வு செய்தனர். அந்த காலக்கட்டத்தில் மஇகா தேசியத் தலைவர் டத்தோஸ்ரீ சாமிவேலுவுடன் ஏற்பட்ட கருத்துவேறுபாட்டினால் அவர் கட்சியிலிருந்து நீக்கப்பட்டார். அதன் பின்னர் டத்தோ வீ.கோவிந் தராஜ் காப்பார் பக்கமே தலைகாட்டவில்லை. * 1986 : காப்பார் தொகுதிக்கு நன்கு படித்தவர், சமுதாய உணர்வை அறிந்தவர், வழக்கறிஞர் என்று டத்தோஸ்ரீ சாமிவேலு அறிவித்து, மஇகா சார்பில் கோலாலம்பூரை சேர்ந்த டி.பி. விஜேந்திரன் நிறுத்தப்பட்டார். மிகப்பெரிய வாக்குகள் வித்தியாசத்தில் வெற்றி பெற்ற டி.பி.விஜேந்திரன், காப்பார் தொகுதியில் கவனம் செலுத்தாமல் தனது உதவியாளர் பார்த்திபனுடன் மைக்கா ஹோல்டிங்ஸிற்கு பணம் வசூலிப்பதில் தான் தீவிர கவனம் செலுத் தினார். நாடாளுமன்ற துணை சபாநாயகர் பொறுப்பேற்றப்பின்னர் ஆபாச வீடியோ படத்தில் நடித்ததாக போலீஸ் புகாருக்கு ஆளாகிய பின்னர் அவரும் காப்பார் பக்கமே தலைகாட்டவில்லை. * 1990: காப்பார் நாடாளுமன்றத்திற்கு பழம் பெரும் அரசியல்வாதியை நிறுத்துவாக கூறி, கோலசிலாங்கூர் ஸ்ரீ சகாயா சட்டமன்ற உறுப்பினரும் கோலாலம்பூரை சேர்ந்தவருமான டத்தோ மகாலிங்கத்தை டத்தோஸ்ரீ சாமிவேலு அறிமுகப்படுத்தினார். வெற்றியும் பெற்றார். காப்பார் மஇகா தொகுதியின் தலைவராக வரவேண்டும் என்ற சர்ச்சையில் சிக்கிய அவர், அதே காலக்கட்டத்தில் சுகாதார அமைச்சின் நாடாளுமன்ற செயலாளராகவும் நியமிக்கப்பட்டதால் காப்பாரை விட அவர் கோலாலம்பூரில் அதிக நேரம் செலவிட்டார். * 1995: காப்பார் நாடாளுமன்றத் தொகுதிக்கு ஓர் இரும்புப்பெண்மணியை அறிமுகப்படுத்துவதாக கூறி, 1995 ஆம் ஆண்டு பொதுத் தேர்தலில் கோலாலம்பூரை சேர்ந்த டாக்டர் லீலா ராமாவை டத்தோஸ்ரீ சாமிவேலு அறிமுகப்படுத்தினார். காப்பாரில் இலவச மருத்துவச் சேவை வழங்கப்போவதாக பெரிய அறிவிப்புடன் களம் கண்டு வெற்றி பெற்ற டாக்டர் லீலா ராமாவின் தொகுதி மக்கள் சேவையும் ஒரு பிடிமானம் இல்லாமல் போனது. *1999: காப்பார் நாடாளுமன்றத் தொகுதியில் மஇகா மகளிர் தலைவியும் கோலாலம்பூரை சேர்ந்தவருமான டத்தின் படுக்கா கோமளா கிருஷ்ணமூர்த்தி நிறுத்தப்பட்டார்.தொகுதி மக்களுடன் அந்நியப்பட்டவராகவே அவர் காணப்பட்டாலும் அவரின் உதவியாளர் நடராஜா போன்றவர்களின் ஒத்துழைப்பினால் ஓரளவு தாக்குப்பிடித்தார். *2004: காப்பார் நாடாளுமன்றத் தொகுதிக்கு மறுபடியும் மஇகா சார்பில் தேசிய முன்னணி வேட்பாளராக கோமளா கிருஷ்ணமூர்த்தி நிறுத்தப்பட்டு வெற்றியும் பெற்றார். தேர்தல் முடிந்தவுடன அமைக்கப்பட்ட அமைச்சரவையில் கல்வி அமைச்சின் நாடாளுமன்றச் செயலாளர் பதவி அவருக்கு வழங்கப்பட்டது. அந்தப் பதவியுடன் காப்பார் தொகுதிக்கு முடிந்தால் வருவேன் என்ற கூக்குரலுடன் அவர் புத்ராஜெயாவிலேயே ஐக்கியமானார். இப்படி ஒவ்வொரு பொதுத் தேர்தலிலும் மஇகா சார்பில் தேசிய முன்னணி வேட்பாளர்களாக நிறுத்தப்பட்ட இந்தியர்கள், தங்கள் சேவையை முழு மையாக வழங்க முடியாமல் தொகுதி மக்களுக்கு அல்வா கொடுத்த காரணத்தினாலேயே மஇகா மற்றும் தேசிய முன்னணி மீது மக்கள் வெறுப்புக் கொள்ளும் நிலை ஏற்பட்டதாக காப்பார், ஜாலான் ஆக்கோப் தோட்டத்தின் முன்னாள் காரியதரிசியான சின்னையா என்ற வீரமலை கூறுகிறார். மஇகா மீது கொண்ட வெறுப்பினாலேயே மஇகாவிற்கு எதிர்ப்பாக நிற்கும் வேட்பாளரை ஆதரிக்கும் நிலையில் மனவலிமையுடன் காப்பார் இந்தியர்கள் இருந்ததால்தான் கடந்த 2008 பொதுத் தேர்தலில் அறிமுகமே இல்லாத பி.கே.ஆர். வேட்பாளர் எஸ். மாணிக்கவாசகத்தையும் அதன் பின்னர் கடந்த 2013 பொதுத் தேர்தலில் பி.கே.ஆர். வேட்பாளர் ஜி. மணிவண்ணனையும் கண்மூடித்தனமாக ஆதரிக்கும் நிலைக்கு காப்பார் மக்கள் வந்தனர். மஇகா காப்பாரை சேர்ந்த ஒரு வேட்பாளரை நிறுத்தாமல் ஒவ்வொரு முறையும் காப்பாருக்கு வெளியே கோலாலம்பூரை சேர்ந்தவர்களை, தேர்தலில் நிறுத்தப்பட்டதால் ஏற்பட்ட கடும் வெறுப்பே கண்களை பொத்திக்கொண்டவர்கள் எல்லாம், கண் திறக்கப்பட்டு நாடாளுமன்ற உறுப்பினர்களானார்கள் என்கிறார் வீரமைலை.கடந்த காலங்களில் மஇகா செய்த பெரும் தவற்றினாலேயே தற்போது பி.கே.ஆர். கட்சி ஆதிக்கதில் மணிவண்ணன் போன்ற சேவை மனப்பான்மை இல்லாத நபர்கள் நாடாளுமன்றத்தில் தொகுதியை பிரதிநிதிக்க வேண்டியதாயிற்று. காப்பார் நாடாளுமன்ற உறுப்பினர் மணிவண்ணன் தொகுதி மக்கள் எதிர்நோக்கி வருகின்ற பிரச்சினையை விட தேசிய விவகாரங்களில் அதிக கவனம் செலுத்துவது எந்த வகையில் காப்பார் மக்களுக்கு பேருதவியாக இருக்க முடியும் என்று வினவுகிறார் பெரியவர் குணசீலன். ஒரு நாடாளுமன்ற உறுப்பினர் நாடாளுமன்றத்தில் பேசுவது தவறில்லை. தொகுதியை கவனிக்காமலேயே பேசிக்கொண்டு இருப்பதால் தொகுதி மக்களுக்கு என்ன லாபம் என்கிறார் அந்த பழம் பெரும் அரசியல்வாதி. காப்பாரில் உள்ள கல்லூரி ஒன்று செடிக் பயிற்சி திட்டத்தில் இந்திய மாணவிகள் சிலரை ஏமாற்றியதாக சம்பந்தப்பட்ட மாணவிகளும் பெற்றோர்களும் போலீஸ் புகார் கொடுத்த வண்ணம் இருந்துள்ளனர். ஆனால், தொகுதி நாடாளுமன்ற உறுப்பினர் என்ற முறையில் அந்த விவகாரத்தை 20 நாட்கள் கடந்தப் பின்னரே மணிவண்ணன் முன்னெடுக்க வந்துள்ளார். ஒரு நாடாளுமன்ற உறுப்பினரின் கடமை என்பது இயற்கை சீற்றத்தில் வீட்டின் ஒரு ஓடு பறந்து சென்றாலும்கூட பாதிக்கப்படும் மக்களை பார்க்க ஓடோடி வந்து, இயற்கை சீற்ற நிதியிலிருந்து அந்த வீட்டை பழுதுப்பார்த்துக் கொடுக்க வேண்டும். இந்த எளிய தத்துவத்தைக்கூட உணராத மணிவண்ணன் போன்றவர்கள் நாடாளுமன்ற உறுப்பினராக வந்தது விந்தையிலும் விந்தை என்கிறார் புரவி பெரியசாமி. தொழிற்சங்கவாதியும் கோல்கொண்டா தோட்ட முன்னாள் ஊழியருமான ஆராயி கூறுகையில் காப்பாரில் ஏறக்குறைய 300 க்கும் மேற்பட்ட குடும்பங்கள் வறுமை கோட்டின் கீழ் உள்ளனர். இவர்களை சமூக நல இலாகாவிற்கு அழைத்து சென்று பதிவு செய்து உதவுவதற்கு இங்கு ஆள் இல்லை. வாக்காளர்கள் பதிவில் காட்டும் ஆர்வம் அவர்களுக்கு உதவுவதில் காட்ட மறுக்கின்றனர். ஏற்ககெனவே சமூக நல இலாகாவில் உதவிப்பெற்று வந்த குடும்பங்களின் சிலரின் மாதாந்திர உதவியும் மறுக்கப்பட்டது. இவற்றையெல்லாம் கவனிக்க தற்போது ஆள் இல்லை என்கிறார் ஆராயி விரக்தி கலந்த குரலுடன். காப்பார் நாடாளுமன்றத்தின் கீழ் செலாட் கிள்ளான், செமந்தா, மேரு, சுங்கைப் பினாங் ஆகிய நான்கு சட்டமன்றங்கள் உள்ளன. இதில் கிள்ளான் நக ராண்மைக்கழகத்தில் மேரு தொகுதிக்கு பாஸ் சார்பாக கே. தீபாகரனும் செமந்தா தொகுதிக்கு பி.கே.ஆர். சார்பாக வே. மணிவண்ணனும் இருக்கின்றனர். ஒரே நாடாளுமன்றத்தில் வெவ்வொறு சட்டமன்றத் தொகுதியை இவர்கள் பிரநிதித்தாலும் ஒரு நாடாளுமன்றத் தொகுதியில் இருக்கும் இந்தியர்களின் நலன் சார்ந்த விவகாரங்களை கவனிக்கிறார்களா? இவர்கள் நாற்காலியை சூடேற்றிக்கொண்டு இருக்கும் கிள்ளான் நகராண்மைக்கழகத்திற்கு மக்களின் பிரச்சினையை கொண்டு செல்கிறார்களா? என்றுமக்களை கேட்டால், கெட்ட கோபம் வரும் என்கின்றனர் உள்ளூர் மக்கள். அந்த அளவிற்கு இந்த இரு நகராண்மைக்கழக உறுப்பினர்கள் மீதும் மக்கள் வெறுப்பாக உள்ளனர். கலைநிகழ்ச்சி நடத்துவதிலும் பத்திரிகை அறிக்கைகளை விடுவதிலும்தான் இவர்கள் மன்னர்களாக இருக்கின்றனர் என்று மக்கள் அலுத்துக்கொள்கின்றனர். 1979 முதல் 2017 வரையில் உள்ள காப்பார் நாடாளுன்ற உறுப்பினர்கள் அனைவரும் கோலாலம்பூரிலிருந்து இறக்கப்பட்ட வான்குடை வேட்பாளர்கள். எனவேதான் தொகுதி மக்களின் உணர்வுகளையும் அவர்களின் அடிப்படை உரிமைகளையும் புறக்கணித்து வந்துள்ளனர். மறைந்த மாணிக்கவாசகத்திற்கு பிறகு காப்பார் மக்களின் உரிமைக்கு போராடினேன் என்று எந்தவொரு நாடாளுமன்ற உறுப்பினரும் துணிந்து கூற முடியுமா? என்று வினவுகின்றனர் மக்கள். வருகின்ற பொதுத் தேர்தலில் மக்களுக்கு சேவையாற்றக்கூடிய உள்ளுர் வேட்பாளர் யார் என்பதை அடையாளம் கண்டு கொள்ள வேண்டிய தருணத்தில் காப்பார் மக்கள் உள்ளனர். சேவையாளர்களுக்கே முன்னுரிமை என்ற அடிப்படையில் தொகுதி இந்தியர்கள் தெளிவாக இருப்பார்களேயானால் அவர்கள் நெருப்பிலிருந்து தப்பி, மலர்வனத்திற்குள் விழ முடியும் என்பதே காப்பார் நாடாளுமன்றத் தொகுதி குறித்து மேற்கொள்ளப்பட்ட ஆய்வில் தெரியவந்துள்ளது. இதன் தொடர்பில் வரும் 14 ஆவது பொதுத் தேர்தலில் எங்களின் சக்திமிக்க வாக்கை கொண்டு சரியான பாடத்தை கற்பிப்போம் என்று மக்கள் உறுதி கூறியது அவர்களின் நெஞ்சுரத்தை காட்டியது.


ஊழல் பேர்வழிகள் தண்டிக்கப்பட வேண்டும். ஆயுள் தண்டனை தேவையில்லை.

லண்டன்,

ஊழல் பேர்வழிகளை மலேசியா கண்டிப்பாக தண்டிக்க வேண்டும். ஆனால் அவர்களுக்கு ஆயுள் தண்டனை விதிக்கப்பட வேண்டிய அளவிற்கு பிரச்சினை மோசமடையவில்லை என்று பிரதமர் துன் டாக்டர் மகாதீர் முகமட் கூறினார்.ஊழல் பேர்வழிகள் சிறையில் அடைக்கப்படக்கூடும். அவர்கள் எவ்வளவு காலம் சிறையில் அடைக்கப்பட வேண்டும் என்பது ஊழலின் தன்மையைப் பொறுத்து அமையும்.

Read More: Malaysia Nanban Tamil Daily on 26.9.2018


கொடிய பாம்புகளுடன் அசால்ட்டாக விளையாடும் 2 வயது குழந்தை

பாம்புகள், உடும்புகள் போன்ற விஷ ஊர்வனங்களுடன் விளையாடும் 2 வயது குழந்தையின் செயல் ஆச்சரியத்தை ஏற்படுத்தியுள்ளது.அவுஸ்ரேலியாவை சேர்ந்தவர் Brooke Harrison. இவர் மனைவி Tony இவர்களின் மகன் Jenson Harrison (2) Brookeம், Tonyம் பாம்புகள் பிடிப்பதையே தொழிலாக செய்து வரு கிறார்கள். இவர்கள் வீட்டில் மட்டும் 300க்கும் மேற்பட்ட பாம்புகளை வளர்க்கிறார்கள். இவர்களின் மகன் Brooke மற்ற குழந்தைகள் பொம்மைகளுடன் விளையாடுவது போல இவன் பாம்புகளுடன் தைரியாக விளையாடுகிறான்.பாம்புகள் மட்டு மில்லாமல் பல்லி, உடும்பு போன்ற உயிரினங்களுடன் Jenson சந்தோஷமாக விளையாடுகிறான். இது குறித்து Jensonன் பெற்றோர் கூறுகையில், எங்கள் மகன் பிறந்த 24 மணி நேரத்துக்குள்ளேயே அவன் பாம்புகளை சுற்றி தான் இருந்தான். தினமும் அவனை சூழ்ந்து பாம்புகள் தான் உள்ளன. Jenson விஷமில்லாத உயிரினங்களிடம் மட்டுமே விளையாடும் படி நாங்கள் பார்த்து கொள்கிறோம் எனவும் அவர்கள் கூறியுள்ளனர்.


ரிங்கிட்டின் மதிப்பு 18 விழுக்காடு ஒரு சாதனையா?

கோலாலம்பூ ர்,

மற்ற நாட்டு நாணயங்களைவிட மலேசிய ரிங்கிட், நல்ல அடைவு நிலையை கண்டிருப்பதாக பெருமைப்பட்டுக்கொள்வதில் என்ன சாதனை வேண்டி யிருக்கிறது என்று பி.ஜே.உத்தாரா  ஜ.செ.க. நாடாளுமன்ற உறுப்பினர் டோனி புவா நேற்று கேள்வி எழுப்பினார். பிரதமர் டத்தோஸ்ரீ நஜீப் துன் ரசாக், பிரதமர்  பொறுப்பை ஏற்ற போது மலேசிய ரிங்கிட்டின் மதிப்பு ஒரு டாலருக்கு ரி.ம.3.58  என்ற நிலையில் இருந்ததாக டோனி புவா நினை வூட்டினார்.

ஆனால் அதே ரிங்கிட்டின் மதிப்பு தற்போது  டாலருக்கு  ரி.ம. 4.24 என்று மலேசிய ரிங்கிட்டின் மதிப்பு சரிவு கண்டுள்ளது. உண்மையைச்   சொல்லப்போ னால்,  2013   ஆம்   ஆண்டு  பொதுத்   தேர்தலிலிருந்து  ரிங்கிட் மதிப்பு ஆண்டுதோறும்   சரிவுகண்டு வந்துள்ளது. 2015 இல் எண்ணெய் விலை இறக்கம் கண்டபோது   ரிங்கிட்டின்   மதிப்பு   அதற்கு   முந்தைய ஐந்தாண்டுகளில் இல்லாத அளவுக்குச் சரிந்தது.

அப்போது  பிரதமர் டத்தோஸ்ரீ நஜீப்,   ரிங்கிட்டின்   மதிப்பு   மீண்டும்   உயர்வது  திண்ணம்   என்று    உறுதி   கூறினார். ஆனால்,  2015 ஆம் ஆண்டிலி ருந்து 2016 ஆம் ஆண்டு வரை  ரிங்கிட்டின் மதிப்பு தொடர் சரிவுதான்.

Read More: Malysia Nanban Tamil Daly on 27.10.2017


சசிகலாவின் சிறை வீடியோ வெளியானது எப்படி?’

பெங்களூரு சிறையில் சசிகலாவுக்கு வழங்கப்பட்ட சலுகைகளை வெளிச்சத்துக்குக் கொண்டு வந்த சிறைத்துறை முன்னாள் டி.ஐ.ஜி ரூபாவை குறித்து புதிய தகவல் வெளியாகியுள்ளது. சசிகலாவின் வீடியோக்கள் வெளியானததற்கு கர்நாடக ஐ.பி.எஸ். அதிகாரிகளுக்கிடையே நடக்கும் ஈகோவே காரணம் என்று சொல்லப்படுகிறது. சசிகலாவும் சிறை வீடியோவும் பெங்களூரு பரப்பன அக்ரஹாரா சிறையில் அடைக்கப்பட்டுள்ள சசிகலாவுக்கு சிறை விதிமுறை மீறி சலுகைகள் செய்து கொடுக்கப்பட்டதாக டி.ஐ.ஜி ரூபா, பகிரங்கக் குற்றச்சாட்டைத் தெரிவித்தார். இது, பூதாகரமாக வெடித்துள்ள நிலையில், சிறைத்துறையிலிருந்து போக்குவரத்துக்கு மாற்றப்பட் டுள்ளார் ரூபா. ரூபாவின் அதிரடியால் சசிகலாவும், சிறைத்துறையினரும் அதிர்ச்சியில் உறைந்துள்ளனர். ரூபாவின் குற்றச்சாட்டுகள் அனைத்தும் பொய் என்று மறுத்தவர்களுக்கு அதுதொடர்பான வீடியோக்கள், புகைப்படங்கள் வெளியாகி கலக்கத்தை ஏற்படுத்தியுள்ளது. இதற்கிடையில் ரூபாவின் இடமாற்றத்துக்கு கர்நாடக பா.ஜ.க.வினர் எதிர்ப்புத் தெரிவித்துள்ளனர். இந்த வீடியோ உண்மையானதா, அது எப்படி வெளியானது, வீடியோவை சமூக வலைத்தளங்களிலும், மீடியாக்களிடம் கொடுத்தது யார்? என்று கர்நாடக போலீஸார் தீவிர விசாரணை நடத்திவருகின்றனர். யார் இந்த ரூபா? ரூபா விவகாரம் குறித்து அவருடன் பணியாற்றிய ஐ.பி.எஸ். அதிகாரி ஒருவரிடம் பேசினோம், அவர் சில முக்கிய தகவல்களைத் தெரிவித்தார். “பெங்களூரிலிருந்து சுமார் 300 கி.மீட்டர் தூரத்தில் உள்ள தாவன்கெரே என்ற ஊர்தான் ரூபாவின் பூர்வீகம். கடந்த 2000ம் ஆண்டில் போலீஸ் வேலைக்கு வந்த ரூபாவுக்கு கர்நாடக மாநிலத்திலேயே பணி வழங்கப்பட்டது. பயிற்சியின்போது துப்பாக்கிச் சுடுவதில் தனித்துவமாக விளங்கினார். 2016ல் குடியர சுத் தலைவர் விருதையும் பெற்றார். கர்நாடக மாநிலம், பீதர் மாவட்ட எஸ்.பியாக பணியைத் தொடங்கிய அவர், கனிமவள கொள்ளையைக் கட்டுப்படுத் தினார். உடனடியாக அவர் அங்கிருந்து இடமாற்றம் செய்யப்பட்டார். அதன்பிறகும் ரூபா, தன்னுடைய அதிரடியை நிறுத்தவில்லை. தமிழகத்தில் சகாயம் ஐ.ஏ.எஸ். அதிகாரியைப் போல ரூபாவுக்கும் கர்நாடக மக்கள் மத்தி யில் செல்வாக்கு இருந்துவருகிறது. ரூபாவின் பெயரைக் கேட்டாலே இங்கு பலருக்கு கலக்கம் ஏற்படும். அந்தளவுக்குக் குற்றவாளிகள் மீது கடும் நட வடிக்கை எடுத்தவர் ரூபா. கட்சிப் பாகுபாடின்றி நடவடிக்கை எடுத்தார். இதனால் இடமாற்றம் என்று பந்தாடப்பட்டார். இருப்பினும் ரூபா, தன்னுடைய அதிரடி நடவடிக்கைகளை நிறுத்தவில்லை. சிறையில் அதிரடி சிறைத்துறைக்கு ரூபா, மாற்றப்பட்டதும், பெங்களூரு பரப்பன அக்ரஹாரா சிறையிலும் அதிரடி நடக்கும் என்று எதிர்பார்த்தோம். நாங்கள் எதிர் பார்த்தபடியே சசிகலாவுக்கு விதிமுறைகளை மீறி வழங்கப்பட்ட சலுகைகளை அறிக்கையாக உயரதிகாரிகளிடம் சமர்பித்தார். இது, சசிகலா தரப்புக்கும் சசிகலாவின் ஆதரவு ஐ.பி.எஸ். அதிகாரிகளுக்கும் சிக்கலை ஏற்படுத்தியுள்ளது. இந்த விவகாரத்தில் ரூபா, போக்குவரத்துப்பிரிவுக்கு இடமாற்றப்பட் டுள்ளார். அங்கேயேயும் ரூபாவின் தனித்துவமாக செயல்படுவார். சசிகலாவின் சிறை வீடியோ வெளியானததற்கு கர்நாடக ஐ.பி.எஸ். அதிகாரிகளுக்குள் நடக்கும் ஈகோ பிரச்னையே காரணம்"என்றார். சிறையில் சசிகலாவுக்கு வழங்கப்பட்ட சலுகைகள், வீடியோ ஆதாரம் சமூகவலைதளங்களில் வைரலாகி வருகின்றன. இது, எல்லாம் பாகுபலியை மிஞ் சிய கிராபிக்ஸ் என்று சசிகலாவின் ஆதரவாளர் புகழேந்தி தெரிவித்துள்ளார். ரகசிய விசாரணை தன்னுடைய ஒவ்வொரு நடவடிக்கைகள் குறித்தும் ரூபா, முகநூலில் பதிவு செய்வது வழக்கம். அப்போது காவல் பணி குறித்து வெளிப்படையாகப் பல தகவல்களைப் பகிர்ந்துள்ளார். அவரின் சிந்தனைகள், செயல்பாடுகள் அனைத்தும் சமூகத்தைச் சார்ந்தே இருப்பது அவரது பதிவின் மூலம் தெரிகிறது. அவரது முகநூலில் 25,482 பேர் பாலோவர்களாக உள்ளனர். இந்தச் சூழ்நிலையில்தான் பரப்பன அக்ரஹாரா சிறையில் நடந்த விதிமுறைகளை யாருக்கும் பயப்படாமல் வெளிப்படுத்தினார். இதனால், அவருக்கும் உயரதிகாரிகளுக்கும் இடையே ஏற்பட்ட பிரச்னைகளை எளிதாக சமாளித்தார். தன் தரப்பு நியாயத்தை சொல்லியதோடு எந்த விசாரணைக்கும் தயார் என்று வெளிப்படையாகவே சொல்லியுள்ளார் ரூபா. இந்த சமயத்தில் சசிகலா குறித்த வீடியோக்கள் ஒவ்வொன்றாக வெளியாகி வருகிறது. இந்த வீடியோக்கள் எப்படி வெளியானது என்று கர்நாடக உளவுத்துறை, சைபர் கிரைம் போலீஸார் விசாரணையில் ஈடுபட்டுவருகின்றனர். இந்த வீடி யோக்கள் சிறையில் உள்ள சி.சி.டி.வி. கேமராக்களின் பதிவா இல்லை ரகசிய கேமராக்கள் மூலம் எடுக்கப்பட்டதா என்ற கோணத்திலும் விசாரணை நடந்துவருவதாக கர்நாடக சைபர் கிரைம் போலீஸ் தரப்பில் சொல்லப்படுகிறது. சசிகலா விவகாரம், கர்நாடக காங்கிரஸ் கட்சியினருக்குப் பெரும் தலை வலியை ஏற்படுத்தியுள்ளது. இதனால், சசிகலாவை வேறு சிறைக்கு மாற்றலாமா என்ற ஆலோசனையும் நடந்துவருகிறது. இந்த விவகாரத்தில் பா.ஜ.க.வினர் அரசியல் ஆதாயம் தேடுவதாகவும் காங்கிரஸ் தரப்பில் குற்றம் சாட்டப்பட்டுள்ளது. ஒரே கல்லில் இரண்டு மாங்காய் பா.ஜ.க.வினர் எரிந்த ஒரே கல்லில் இரண்டு மாங்காய் விழுந்திருக்கின்றன. அதாவது, சசிகலாவுக்கும் ஆளும் காங்கிரஸ் கட்சிக்கும் சிறை விவகாரம் சிக்கலை ஏற்படுத்தியிருக்கிறது. வழக்கமாக சிறைக்குள் இருக்கும் வி.வி.ஐ.பி.க்களுக்கு இத்தகைய சலுகைகள் என்பது சர்வசாதாரணம். ஆனால், அதை ரூபா வெளிப்படுத்தியிருக்கிறார். இதன் பின்னணியில் ஓர் அரசியல் சதுரங்க வேட்டை இருப்பதாகச் சொல்லப்படுகிறது. குடியரசுத் தலைவர் தேர்தலுக்குப்பிறகு அ.தி.மு.க.வில் மாற்றங்கள் இருப்பதற்கான அறிகுறிகள் தென்பட்ட நேரத்தில் சசிகலா சிறை விவகாரம் சூடு பிடித்துள்ளது. சசிகலாவுக்கு ஏற்பட்டுள்ள சிக்கல் முதல்வர் எடப்பாடி பழனிசாமி மற்றும் முன்னாள் முதல்வர் ஓ.பன்னீர்செல்வத்துக்கு சாதகம் என்று அந்த அணியினர் சொல்கின்றனர். ஏற்கெனவே இரட்டை இலைச் சின்ன விவகாரத்தில் டெல்லி போலீஸார் தாக்கல் செய்த முதல் குற்றப்பத்திரிகையில் டி.டி.வி.தினகரன் பெயர் இடம் பெறவில்லை. இதை டி.டி.வி.தினகரனின் ஆதரவாளர்கள் போஸ்டர் அடித்து கொண்டாடி வருகின்றனர். ஆனால், டெல்லி போலீஸ், அடுத்த குற்றப் பத்திரிகையில் நிச்சயம் டி.டி.வி.தினகரன் பெயர் இடம் பெறும் என்று சொல்கின்றனர். டி.டி.வி.தினகரன் மீதான பிடி விலகுவதாகத் தெரிந்தாலும் அவ ரும் பா.ஜ.க.வின் கண்காணிப்பிலேயே இருக்கிறார் என்று பா.ஜ.க. தரப்பில் சொல்லத் தொடங்கியுள்ளனர். சசிகலாவுக்கும் ரூபாவுக்கும் என்ன பிரச்னை? சிறைத்துறை டி.ஐ.ஜியாக பொறுப்பேற்றதும் அதிரடியாக பெங்களூரு பரப்பன அக்ரஹாரா சிறைக்குள் நுழைந்த ரூபா, அங்குள்ள விதிமுறை மீறல்களை வெளிப்படுத்தியுள்ளார். இது, சசிகலா, அனுபவித்த சலுகைகள் பறிக்கக் காரணமாகிவிட்டது. அதோடு சலுகைகள் பெற சசிகலா தரப்பு இரண்டு கோடி ரூபாய் வரை உயரதிகாரிகளுக்கு லஞ்சமாக கொடுத்தாக ரூபா சொன்ன குற்றச்சாட்டு ஐ.பி.எஸ். வட்டாரத்தில் பரபரப்பை ஏற்படுத்தியிருக்கிறது. ஆதார மில்லாமல் நிச்சயம் ரூபா சொல்ல வாய்ப்பில்லை. இதனால், அவரிடம் விசாரணை நடத்திய உயரதிகாரிகள் லஞ்சம் பெற்றதற்கான ஆதாரம் குறித்து கேள்விகளைக் கேட்டுள்ளனர். அதற்கு சசிகலா தரப்பு, தனக்கே லஞ்சம் கொடுக்க முயன்றதாக ரூபா, உயரதிகாரிகளிடம் சொல்ல.. அதைக்கேட்டு ஆடிப்போய்விட்டனர் கர்நாடக ஐ.பி. எஸ் உயரதிகாரிகள். உடனடியாக இந்தத் தகவல் கர்நாடக முதல்வர் சித்தாராமையாவுக்குத் தெரிவிக்கப்பட்டுள்ளது. உடனடியாக அவர் தரப்பிலிருந்து ரூபாவை அமைதியாக இருக்கும்படி கட்டளை பிறப்பிக்கப்பட்டுள்ளதாகவும் உள்விவர வட்டாரங்கள் தெரிவித்தன. மற்றப்படி சசிகலாவுக்கும் தனக்கும் எந்தவித தனிப்பட்ட பிரச்னை எதுவும் இல்லை என்று ரூபா விசாரணையின் போது தெரிவித்துள்ளதாகவும் சொல்லப்படுகிறது. வீடியோ வெளியானது எப்படி? சிறைத்துறை வட்டாரங்கள் கூறுகையில், "சசிகலாவுக்கு எந்தவித சலுகையும் வழங்கப்படவில்லை. அவர் வெளியில் செல்வதுபோல வெளியான வீடியோ குறித்து விசாரித்துவருகிறோம். வீடியோவில் உள்ள இடம், சிறையில் உள்ள 'விசிட்டர்ஸ்' பகுதி. அந்த இடத்தில் உள்ள சி.சி.டி.வி. கேமரா பதி வுகள் குறித்து விசாரணை நடந்துவருகிறது. சசிகலா, இளவரசி, சுதாகரன் ஆகியோர் வழக்கம் போல உள்ளனர். சிறைத்துறை விதிமுறைகளுக்குட்பட்டு அவர்கள் மூன்று பேரும் நடத்தப்படுகின்றனர். தனி சமையலறை, ஷாப்பிங் சென்றது போன்ற தகவல்கள் எங்களுக்கே அதிர்ச்சியாக உள்ளது. சிறைக்குள் இருக்கும் சசிகலா, இளவரசியால் எப்படி ஷாப்பிங் செல்ல முடியும். அதற்கு வாய்பே இல்லை. இருப்பினும் எங்களது விசாரணைக்குப் பிறகே உண்மை தெரியவரும்" என்றார்.


காவலரை வெட்டிய ரவுடி ஆனந்தன் என்கவுண்டரில் சுட்டுக்கொலை

காவலரை வெட்டிய ரவுடு ஆனந்தன் சென்னையில் என்கவுண்டரில் சுட்டுக்கொல்லப்பட்டான்.

சென்னை ராயப்பேட்டை பி.எம்.தர்கா குடிசைப் பகுதியில் ஒரு கும்பல் தகராறில் ஈடுபடுவதாக போலீஸ் கட்டுப்பாட்டு அறைக்கு தகவல் வரவே, இரவு ரோந்து பணியில் ஈடுபட்டிருந்த போலீஸ்காரர் ராஜவேலு உடனடியாக அங்கு விரைந்து சென்றார். அப்போது அங்கு சில இளைஞர்கள் கும்பலாக சேர்ந்து மது அருந்தி விட்டு ரகளையில் ஈடுபட்டுக் கொண்டிருந்தனர். போலீஸ்காரர் ராஜவேலு  அவர்களை எச்சரித்தார். உடனடியாக கலைந்து செல்லுமாறு கூறினார்.

இதனால் ஆத்திரமடைந்த அக்கும்பல் திடீரென ராஜவேலுவை தாக்கியது. அவரை பார்த்து தனியாகத்தான் வந்துள்ளான். போட்டு தள்ளுங்கடா என்று கூறிய படியே போலீஸ்காரர் ராஜவேலுவை அந்த கும்பல் சரமாரியாக தாக்கியது. ரவுடி ஆனந்தன் போலீஸ்காரர் ராஜவேலுவை அரிவாளால் சர மாரி யாக வெட்டினான். இதில் அவரது தலையில் 16 இடங்களில் வெட்டு காயம் ஏற்பட்டது. இடது காது, கன்னம் ஆகிய இடங்களிலும் வெட்டு விழுந்தது. உடனடியாக ரவுடி ஆனந்தனும் கூட்டாளிகளும் தப்பி சென்று விட்டனர்.

இச்சம்பவம் தொடர்பாக ரவுடி ஆனந்தன் அவனது கூட்டாளிகள் ஜிந்தா, அஜித், வேல்முருகன் உள்ளிட்ட 6 பேர் கைது செய்யப்பட்டனர்.   இந்நிலையில், போலீசாரிடம் இருந்து ரவுடி ஆனந்தன் தப்பிச்சென்றதாகவும், அவரை பிடிக்கும் முயற்சியில் அவர் போலீசாரால் சுட்டுக் கொல்லப்பட்டுள்ளதாக செய்தி கள் வெளியாகியுள்ளன.


0 % ஜிஎஸ்டி. புகார்கள் குவிகின்றன. சோதனை நடவடிக்கை தொடரும். சுங்கத்துறை

கோலாலம்பூர்,

நாடு முழுதும் நேற்று ஜூன்   முதல் தேதியிலிருந்து 0 விழுக்காடு ஜிஎஸ்டி முறை அமல்படுத்தப்பட்டதை தொடர்ந்து பொறுப்பற்ற முறையில் ஆதாயம் ஈட்டியதாக சில கடை உரிமையாளர்களுக்கு எதிராக 20 புகார்களை மலேசிய சுங்கத்துறை பெற்றிருப்பதாக அதன் தலைமை இயக்குநர் டத்தோ சுப்பி ரமணியம் துளசி தெரிவித்தார்.

Read More: Malaysia Nanban Tamil Daily on 2.6.2018


ஏவுகணை சோதனை வெற்றி

வடகொரியா நடத்திய ஏவுகணை சோதனை வெற்றி பெற்றதை தொடர்ந்து அந்நாட்டு அதிபர் கிம் ஜாங் உன் தனது மகிழ்ச்சியை அருகில் இருந்த வீரர் களுடன் பகிர்ந்து கொண்டது தொடர்பான புகைப்படங்களை அந்நாட்டு ஊடகங்கள் வெளியிட்டுள்ளன.வடகொரியா தொடர்ந்து அணு குண்டு மற்றும் ஏவுகணை சோதனைகளை மேற்கொண்டு வருகிறது. இதற்கு அமெரிக்கா உட்பட பல நாடுகள் எதிர்ப்பு தெரிவித்தும், வடகொரியா தன்னுடைய சோதனைகளை மேற்கொண்டு வருகிறது.சமீபத்தில் வட கொரியா இரண்டு ஏவுகணை சோதனைகளை மேற்கொண்டது. அது தோல்வியில் முடிந்தது.இதனால் அமெரிக்கா மற்றும் தென்கொரியா போன்ற நாடு கள் பொம்மை உபகரணங்களை வைத்து வடகொரியா போக்கு காட்டி வருவதாக தெரிவித்திருந்தது.இந்நிலையில் கடந்த ஞாயிற்று கிழமை வடகொரியா மீண்டும் தன்னுடைய ஏவுகணை சோதனையை மேற்கொண்டது. இச்சோதனை வட மேற்கு பியாங்யாங்கில் உள்ள குசாங் பகுதியில் இருந்து நடத்தப்பட்டது. அங்கிருந்து ஏவப்பட்ட ஏவுகணை 2 ஆயிரம் கிலோ மீற்றர் தூரம் பாய்ந்து சென்று ஜப்பான் கடலில் விழுந்தது. இதை தென்கொரியா மற்றும் அமெரிக்கா உறுதி செய்தது.இந்த ஏவுகணை கண்டம் விட்டு கண்டம் பாய்ந்து சென்று தாக்க கூடியது அல்ல என அமெரிக்க பசிபிக் கமாண்ட் தெரிவித்துள்ளது. வடகொரியா இது போன்ற 2 ஏவுகணைகளை தயாரித்துள்ளது. அது அமெரிக்காவை தாக்கும் திறன் கொண்டது என கூறப்படுகிறது. இதைத் தொடர்ந்து இந்த ஏவுகணை சோதனை எவ்வாறு மேற்கொள்ளப்பட்டது. அந்த ஏவுகணை வெற்றிகரமாக பறந்ததால், வடகொரியா அதிபர் கிம்-ஜாங்-உன் தன்னுடைய மகிழ்ச்சியை அருகில் இருந்த இராணுவவீரர்களுடன் வெளிப்படுத்தியது தொடர்பான புகைப்படங்களை அந்நாட்டு ஊடகங்கள் வெளியிட்டுள்ளன. வடகொரியாவின் இந்த செயலால் ஆத்திரமடைந்த அமெரிக்கா, அந்நாட்டின் மீது பொருளாதார தடை விதிக்க உலகநாடுகளுக்கு அழைப்பு விடுத்துள்ளது என்பது குறிப்பிடத்தக்கது.


எம்.எச்.370: கைப்பேசியில் அழைத்த அந்த மர்ம நபர்.

கோலாலம்பூர்,

ஐந்தாண்டுகளுக்கு முன்பு எம்.எச்.370 விமானம் மாயமாய் மறைந்த சில வாரங்களுக்கு முன்னதாக அவ்விமானத்தின் கேப்டன் ஸஹாரி அஹ்மட் ஷாவுடன் ஓர் ஆடவர் சுமார் 45 நிமிடம் கைப்பேசியில் உரையாடிய சம்பவம் தொடர்ந்து மர்மமாகவே இருந்து வந்தது. விமானத்தை வீழ்த்துவதற்கு சதித்திட்டம் தீட்டப்பட்டிருக்கலாம் என்ற சந்தேகத்தையும் இது அப்போது எழுப்பியது.ஆனால், அந்த மர்ம மனிதர் உண்மையில் ஸஹாரியின் உறவினர் என்றும் அவர் ஒரு விமான பொறியியல் நிபுணர் என்பதும் இப்போது அம்பலமாகியுள்ளது.

Read More: Malaysia nanban Tamil Daily on 14.2.2019


பூச்சிகளை அள்ளிதின்று தங்கம் வென்ற பெண்

பெண்களுக்குத் தங்கம் என்றால் எப்போதும் ஒரு மோகம் தான். இருந்தாலும் தங்கக் கட்டியைப் பரிசாகப் பெற ஒரு பெண் எதற்கும் துணிந்திருக்கிறார். சீனாவின் யூனான் மாநிலத்தில் மிகவும் பிரபலம் பொரித்த பூச்சிகள் கடை. இங்கு மக்கள் பூச்சிகளை சுவைத்து உண்பதுண்டு. அங்கு அதிக பொரித்த பூச்சிகளை குறைவான நேரத்துக்குள் உண்பவருக்குப் பரிசு என்று அறிவித்திருந்தது அமைப்பு ஒன்று. இதற்காக பொரித்த பூச்சிகள் தயாராக வைக்கபட்டன. போட்டியில் பலர் தோற்று போனாலும் வெளியூரைச் சேர்ந்த பெண் ஒருவர் அதிக பூச்சிகளை தின்று வெற்றி பெற்றார். பூச்சிகளை அள்ளி அள்ளிச் சுவைத்த இவரைப் பார்த்து ஆச்சரியத்தில் உறைந்து போயினர் உள்ளூர்வாசிகள். சுமார் ஒன்றே கால் கிலோ பொரித்த பூச்சிகளைச் சாப்பி ட்டிருக்கிறார். அதுவும் 5 நிமிடங்களுக்குள் போட்டியில்,வென்று அந்த பெண் பரிசை தட்டி சென்றார்.


ரிசர்வ் வங்கி ஆளுநர் நியமனம் குறித்து சர்ச்சை கருத்து கூறிய சுப்பிரமணியன் சுவாமி

இரு நாட்களுக்கு முன் ரிசர்வ் வங்கியின் ஆளுநர் பதவியிலிருந்து தனிப்பட்ட காரணங்களுக்காக விலகுவதாக உர்ஜித் படேல் அறிவித்தார். ஏற்கனவே மத்திய அரசுக்கும், ரிசர்வ் வங்கிக்கும் பிரச்சனை நிலவி வந்த நிலையில் இந்த பதவி விலகல் அரசியல் வட்டாரங்களில் பெரும் அதிர்வலை களை ஏற்படுத்தியது. இந்நிலையில், முன்னாள் பொருளாதார விவகாரத்துறை செயலாளர் சக்தி காந்த தாஸை புதிய ஆளுநராக  மத்திய அரசு நியமித்தது.

இது குறித்து கருத்து தெரிவித்துள்ள சுப்பிரமணிய சுவாமி, 'ரிசர்வ் வங்கியின் ஆளுநராக சக்தி காந்த தாஸை நியமித்தது தவறான முடிவு. ப.சிதம்பரத்து டன் நெருக்கமாக இருந்து பல்வேறு முறைகேடு செயல்களில் ஈடுபட்டவர் அவர்.  ப.சிதம்பரத்தை நீதிமன்ற வழக்குகளில் இருந்து காப்பாற்றியவர் சக்தி கந்த தாஸ். எதற்காக இதை அவருக்குச் செய்தார் என்பது எனக்குத் தெரியாது. மேலும் மத்திய அரசின் இந்த முடிவுக்கு எதிர்ப்புத் தெரிவித்து, பிரதமர் மோடிக்கு நான் கடிதம் எழுதியுள்ளேன்' எனவும் கூறியுள்ளார்.


பேஸ்புக் நிறுவனர் மார்க் ஸூகர்பெர்க் சேர்மன் பொறுப்பில் இருந்து நீக்கப்படுகிறாரா?

வாஷிங்டன்,

பேஸ்புக் நிறுவனர் மார்க் ஸூகர்பெர்க் சேர்மன் பொறுப்பில் இருந்து நீக்கப்பட உள்ளதாக தகவல் வெளியாகியுள்ளது. சமூக வலைத் தளங்களில் ராஜா வாக திகழும் பேஸ்புக்  கடந்த  2004ஆம் ஆண்டு துவங்கப்பட்டது. மார்க் ஸூகர்பெர்க் உள்ளிட்ட மேலும் சில நபர்களால் துவங்கப்பட்ட இந்த நிறுவனம் இன்று உலக அளவில் மிகப்பெரும் நிறுவனங்களில் ஒன்றாக திகழுகிறது. கோடிக்கணக்கான மக்கள், பேஸ்புக்கை பயன்படுத்தி வருகின்றனர்.

இந்த நிலையில், சமீப காலமாக பேஸ்புக் நிறுவனம் கடும் சர்ச்சையில் சிக்கி வருகிறது. அமெரிக்க தேர்தலில் ரஷ்யா தலையீடு, கேம்பிரிட்ஜ் அனல ட்டிகா சர்ச்சை என அடுத்தடுத்த சர்ச்சையில் பேஸ்புக் நிறுவனம் சிக்கியதால் அந்நிறுவனம் கடும் நெருக்கடிக்குள்ளானது.

இந்த நிலையில் பேஸ்புக் நிறுவனத்தின் தலைமை பொறுப்பில் இருந்து மார்க் சூகர்பெர்க்கை நீக்குவதற்கான முன்மொழிவை அந்நிறுவனத்தில் பொது பங்குகளை கொண்டுள்ள பங்குதாரர்கள் முன்மொழிவை கொண்டு வந்துள்ளனர். சில முறைகேடுகளை பேஸ்புக் முறையாக கையாளவில்லை என கூறி மார்க்ஸூகர்பெர்க்குக்கு எதிராக தீர்மானம் கொண்டு வரப்பட்டுள்ளது.

2019- மே மாதம் நடைபெறும் பேஸ்புக்கின் ஆண்டு பங்குதாரர்கள் கூட்டத்தில் இந்த முன்மொழிவு ஓட்டெடுப்புக்கு விடப்படும் என்று தெரிகிறது. இந்த முன்மொழிவில் பேஸ்புக்கின் தலைமை பதவி, தன்னிச்சையான பதவியாக இருக்க வேண்டும் என்ற ஷரத்து இடம் பெற்றுள்ளதாக செய்திகள் கூறு கின்றன. மார்க் ஸூகர்பெர்க்குக்கு எதிராக முன்மொழிவு கொண்டு வரப்படுள்ளது குறித்து பேஸ்புக் நிறுவனம் எந்த கருத்தையும் வெளியிடவில்லை. 60 சதவீதத்திற்கும் மேலான வாக்கு சக்தியை மார்க் சூகர்பெர்க் தன்னிடமே வைத்துள்ளார் என்பது  கவனிக்கத்தக்கது.


தொகுதிக் கூட்டங்களுக்கு சாப்பிடத்தான் வருகிறார்களா?

(சுங்கை)அண்மையில் இங்குள்ள ம.இ.கா சுங்கை கிளை ஆண்டு பொதுக்கூட்டத்தில் தொகுதி செயலாளர் கு.முனியாண்டி, தொகுதி கூட்டங்களுக்கு வரும் கிளைத் தலைவர்கள் கூட்டம் முடிந்ததும் சாப்பிடத்தான் வருகிறார்கள் என்றும் கேள்விகள் எதுவும் கேட்ப தில்லை என பேசியதால் கிளைத் தலைவர்கள் மிகவும் கொதிப் படைந்துள்ளதாக தெரிகிறது. அன்று நடைபெற்ற கூட்டத் தில் கேள்வி நேரத்தின் போது, அக்கிளையின் உறுப்பினர் ஒருவர் தெக்கூன் கடனுதவி குறித்து கிளைத் தலைவரிடம் கேள்வி எழுப்பியுள்ளார். அவ் வேளையில் மாநில பிரதிநிதியாக வந்திருந்த மாநில செயலாளர் தங்கராஜு பதில்கூறிக் கொண் டிருக்கையில் இடைமறித்த தொகுதி செயலாளர் கிளைத் தலைவர்கள் கூட்டங்களுக்கு சாப்பிடத்தான் வருகிறார்கள் எனக் கூறியதால் கூட்டத்தில் சலசலப்பு ஏற்பட்டது. அக்கிளையின் தலைவர் குணசேகரன் கூறுகையில், கேள்விக்கு பதிலளிக்க வேண்டியவர் பேச முற்படுவதற்கு முன் மூக்கை நுழைத்த தொகுதிச் செய லாளரின் செய்கை கண்டிக்கத்தக்கது என்றார். உறுப்பினரின் கேள்விக்கு சொந்த கிளைத் தலைவரிடம் கேட்டு தெரிந்து கொள்ளலாம் என கூறியிருக் கலாம். அதை விடுத்து தொகுதி கூட்டங்களில் கிளைத் தலைவர்கள் கேள்விகள் எந்தவிதமான கேள் விகளையும் கேட்பதில்லை என்றும் கூட்டம் முடிந்ததும் சாப்பிடத்தான் வருகிறார்கள் என அதிகப் பிரசங்கித்தனமாக பேசியிருக்கக் கூடாது என்றார். இக்கூட்டத்தில் கலந்து கொண்ட மாநில செயலாளர் தங்கராஜு, தஞ்சோங் மாலிம் தொகுதியின் துணைத் தலைவர் டத்தோ பெட்ரோஸ், தொகுதி செய லாளர் கு.முனி யாண்டி, தொகுதி இளைஞர் பிரிவு தலைவர் சுரேஷ், கி.ரவி ஆகியோருடன் கிளைத் தலைவர்கள் சிலரும் கலந்து கொண்டனர். தொகுதி செயலாளரின் இத்தகைய குற்றச் சாட்டினால் அன்றைய கூட்டத்தில் கலந்து கொண்டவர்கள் வாயடைத்து போனதோடு, ஒட்டு மொத்த கிளைத் தலைவர்களையும் அவர் பொதுவாக சாடியுள்ளது பலரின் கண்டனத்திற்கு ஆளாகியுள்ளார் என்றும் தெரிய வருகிறது.


புகையில் உற்பத்திகளுக்கு 10% வரி.  சிகரெட் விலை உயர்கிறது.

கோலாலம்பூர்,

செப்டம்பர் முதல் தேதி தொடங்கி எஸ்.எஸ்.டி. (விற் பனை, சேவை வரி) அமல்படுத்தப்படுவதை தொடர்ந்து மலேசியாவில் விநியோகிக்கப்படும் அனைத்து வகை முத்திரை சிகரெட்டுகளின் விலைகளும் அதிகரிக்கும் என்று ஜே.டி. இண்டர்நேஷனல் நிறுவனம் அறிவித்துள்ளது.

Read More: Malaysia Nanban Tamil daily on 31.8.2018


நாட்டிற்கு முதிர்ச்சிபெற்ற கல்வி அமைச்சர் தேவை.

கோலாலம்பூர்,

அண்மைய காலமாக நாட்டில் கல்வி அமைச்சர் பற்றிய விவகாரமே அதிகமாக பேசப்பட்டு வரும் ஒன்றாக விளங்குகிறது. நடப்பு கல்வி அமைச்சரின் நோக்கும் போக்கும் பூமிபுத்ரா அல்லாதவர்களிடையே வேதனையை எழுப்பி வருகிறது. இந்திய அமைச்சர்கள் அதைக் கண்டும் காணாமலும் இருக்கின்ற னர். அவர்கள் இப்படி ஒதுங்கிக்கொள்ள முயற்சி செய்வது நியாயமா?

Read More: Malasyia Nanban Tamil Daily on 27.5.2019


ஏஎஸ்பி கோவிந்தசாமிக்கு பாராட்டுச் சான்றிதழ்!

தென் செபராங் பிறை சுங்கை ஜாவி போலீஸ் தலைமையகத்தில் பணியாற்றி வரும் போலீஸ் அதிகாரி ஏஎஸ்பி கோவிந்தசாமி நாட்டின் 210 ஆவது போலீஸ் தினத்தில் பாராட்டுச் சான்றிதழ் வழங்கி சிறப்பிக்கப்பட்டார். தற்போது நிபோங் திபால் காவல் நிலையத்தின் தலைவராக கடமையாற்றிய இவ ருக்கு தென் செபராங் பிறை மாவட்ட போலீஸ் தலைவர் சூப்ரிண்டெண்டன் சபியீ அப்துல் சமாட் இப்பாராட்டு சான்றிதழை அவருக்கு வழங்கினார்.


முன்னணி இயக்குனரின் பாலியல் தொல்லை! அட்ஜெஸ்ட்மென்ட்!

திரையுலகில் பாலியல் தொல்லைகளை சந்தித்துள்ளதாக நடிகை லட்சுமி ராமகிருஷ்ணன் மனம் திறந்து பேசியுள்ளார். திரையுலகில் பாலியல் தொல் லைகளை சந்தித்து வருவது குறித்து நடிகைகள் ஒவ்வொருவராக முன்வந்து பேசிவருகிறார்கள்.கேரளாவில் நடிகை ஒருவர் மானபங்கப்படுத்தப் பட்டதையடுத்து நடிகைகள் துணிந்து பேசத் துவங்கியுள்ளனர். இந்நிலையில் பாலியல் தொல்லை குறித்து நடிகை லட்சுமி ராமகிருஷ்ணன் பிரபல ஆங் கில நாளிதழுக்கு அளித்த பேட்டியில் கூறியிருப்பதாவது, நான் சினிமாவுக்கு வந்த நாளில் இருந்து கிட்டத்தட்ட தினமும் பாலியல் பாகுபாட்டால் கேலிக்கும், கிண்டலுக்கும், கொடுமைகளுக்கும் ஆளாகியுள் ளேன். சினிமா துறையில் ஆண்களுக்கு ஒரு சம்பளம், பெண்களுக்கு ஒரு சம்பளம். பெண் தொழில்நுட்ப கலைஞர்களுக்கு மரியாதை இல்லை. ஹீரோ வுக்கு ரூ.40 கோடி சம்பளம் தருவார்கள். ஆனால் அதில் 10 சதவீதம் கூட ஹீரோயினுக்கு கொடுக்க மாட்டார்கள். ஒரு ஹீரோவால் மட்டுமே படம் ஓடுகிறது என்பதை நான் ஏற்றுக்கொள்ள மாட்டேன். முன்னணி மலையாள இயக்குனரான அவர் தமிழிலும் படம் எடுத் துள்ளார். அவர் எனக்கு பாலியல் தொல்லைகள் தர முயன்றார். அதை நான் எதிர்த்தபோது படப்பிடிப்பு தளத்தில் வைத்து என்னை அசிங்கப்படுத்தினார். படப்பிடிப்பு தளத்தில் தேவையில்லாமல் என்னை திட்டினார். நான் நன்றாக நடித்தாலும் சில காட்சிகளை 25 டேக் எடுக்க வைத்தார். அவர் என்னிடம் மன் னிப்பு கேட்க வேண்டும் என்று நான் கூறியதால் நான் தான் அவதிப்பட்டேன். அவரை போன்றவர்களை பற்றி நாம் பேசுவது இல்லை. அண்மையில் ஒரு இயக்குனர் அனுப்பி வைத்ததாக கூறி அவரின் உதவியாளர் வந்து என்னிடம் கதை சொன்னார். கதை சொல்லும்போதே அட் ஜெஸ்ட் மென்ட் பற்றி பேசினார். அவர் எந்த அட்ஜெஸ்ட்மென்ட்டை பற்றி பேசுகிறார் என்று தெரிய வந்து அதிர்ந்துபோய் அவரை வெளியே செல்லு மாறு கூறினேன். புத்திசாலி பெண்ணுடன் பணியாற்ற யாரும் விரும்புவது இல்லை. நியாயமான சம்பளம், சம உரிமை கேட்கும் பெண்ணாக இரு்தால் அவரை கடவுள் தான காப்பாற்றணும் என லட்சுமி ராமகிருஷ்ணன் தெரிவித்துள்ளார்.


பினாங்கில் வெள்ளம்: அரசியல் வேண்டாம்

ஜார்ஜ்டவுன்,

பினாங்கில் வெள்ளப்பிரச்சினையை அரசியலாக்கக்கூடாது. அதனை மக்கள் பிரச்சினையாகவே பார்க்க வேண்டும் என்று முன்னாள் பிரதமர் துன் டாக்டர் மகாதீர் முகமட் நேற்று கேட்டுக்கொண்டார். இவ்விவகாரத்தில் ஒரு தரப்பு மற்றொரு தரப்பை குற்றஞ்சாட்டிக்கொள்ளும் போக்கு ஒரு போதும் கூடாது என்று 22 ஆண்டு காலம் நாட்டின் பிரதமராக வழிநடத்தியவருமான துன் மகாதீர் ஆலோசனை கூறினார். அந்த வகையில் பினாங்கு மாநிலத்தில் ஏற்பட்ட வெள்ளப்பிரச்சினையை எந்தவொரு தரப்பும் அரசியலாக்கக்கூடாது என்று  வேண்டுகோள் விடுத்துள்ள பிரதமர் டத்தோஸ்ரீ நஜீப் துன் ரசாக்கை துன் மகாதீர் வெகுவாக பாராட்டினார். வெள்ளம் என்பது இயற்கை சீற்றம். அது  மக்களின் பிரச்சினையாகவே அணுக வேண்டும் என்று அவர் கேட்டுக்கொண்டார்.

பினாங்கு வெள்ளத்திற்கு ஜ.செ.க. தலைமையிலான பினாங்கு அரசாங்கத்தை பல்வேறு தரப்பினர் குறைகூறி வருகின்றனர். முறையான வடிகால், நீர்ப்பாசனத்தை ஏற்படுத்தாததால் இந்த திடீர் வெள்ளத்திற்கு காரணம் என்று  குறைகூறி வருகின்றனர்.

Read More: Malaysia Nanban News Paper on 9.11.2017


ஓபிஎஸ் பட்ஜெட் மீது ஸ்டாலின் விமர்சனம்..!

சென்னை:

இன்று பிப்ரவரி 08, 2019, வெள்ளிக்கிழமை தமிழ சட்டமன்றத்தில் தாக்கல் செய்யப்பட்ட தமிழக பட்ஜெட், சாதாரண மக்களுக்கு எந்த வகையிலும் பயன்தராத உதவாக்கரை பட்ஜெட் என திமுக செயல் தலைவர் மு.க.ஸ்டாலின் தன் கருத்தைப் பதிவு செய்திருக்கிறார்.

ஏதோ சங்கீத வித்துவான், பல்லவியை திரும்பத் திரும்ப பாடுவது போல, தங்கள் கடிட்சியைப் பற்ரி திரும்ப திரும்ப சொன்னதையே சொல்லி கொண்டி ருந்தார். ஏழை எளிய மக்களுக்கு எந்த வகையிலும் உதவாத இந்த 2019 - 20 மாநில பட்ஜெட் சுமார் 150 நிமிடங்கள் பாடினார். வரும் வருவாயை சீராக்கி, நிர்வகித்து திட்டமிட்டு மக்கள் நலத் திட்டங்களை, எதிர்கால தமிழகத்தை கட்டமைக்கும் திட்டங்களுக்காக செலவு செய்ய வேண்டியது தான் தமிழக அரசின் கடமையாக இருந்தது. ஆனால் இப்போது அதிமுக அரசு கை நீட்டிய வாங்கிய கடனுக்கு சரியாக வட்டிப் பணத்தைச் செலுத்து வதைத் தான் இந்த 2019 - 20 பட்ஜெட் தெளிவாக காட்டுகிறது.

தமிழக அரசு ஊழியர்கள், தமிழ பள்ளிக் கூடங்களில் பணி புரியும் ஆசிரியர்கள், தொடர்ந்து வீதிக்கு வந்து போராடும் சூழ்நிலை உருவானது. தங்கள் உரி மையைக் கேட்ட போராட்டக் காரர்கள் மீது ஈபிஎஸ் மற்றும் ஓபிஎஸ் ஆளும் தமிழக அரசு கடுமையான நடவடிக்கைகளாக பணீடைநீக்கம் எல்லாம் செய்து போராட்டத்தைக் கட்டுப்படுத்தினர். அரசு ஊழியர் கோரிக்கையை நிறைவேற்ற வேண்டும் என்கிற நோக்கத்தில் இரண்டு அரசுக் குழுக்கள் அமைத்தது.

அந்த குழு ஆய்வு செய்து அறிக்கையும் சமர்பித்துவிட்டது. அந்த குழு சொல்லி இருக்கும் பரிந்துரைகளை எப்படி நிறைவேற்ற இருக்கிறார்கள், அதற்கான களத் திட்டங்கள் என்ன என்பதை பட்ஜெட்டில் தெரிவிக்காதது, ஏமாற்றமளிப்பதாகச் சொல்லி இருக்கிறார் ஸ்டாலின். அதோடு தமிழகத்தில் கூடுதலாக வேலைவாய்ப்புகள், பொருளாதார வளர்ச்சிகள் குறித்த எந்த திட்டங்களோ, அறிவிப்புகளோ இந்த பட்ஜெட்டில் இல்லை.

தமிழக அரசுக்கு சுமாராக 4.19 லட்சம் கோடி ரூபாய் கடன் இருக்கிறது. இந்த கடனை விரைவாக அடைக்க வருவாயை பெருக்க ஏதாவது திட்டங்கள் இருக்குமா எனப் பார்த்தால் ஏமாற்றம் தான். ஒரு அறிவிப்பும் இல்லை. எது எல்லாம் நடக்கக் கூடாதோ அது எல்லாம் நன்றாக நடந்திருக்கிறது. மாநில அரசின் கடன் அதிகரித்திருக்கிறது. வருவாய் பற்றாக்குறை அதிகரித்திருக்கிறது, தமிழகத்தின் மொத்த நிதி மேலாண்மையும் மோசமாக இருப்பதை இதுவே காட்டுகிறது. எப்படி 110 விதியை பயன்படுத்தி அறிவிப்பு வெளியிட்டார்களோ, அதேபோல், விவாதங்கள் செய்ய முடியாத, தேவையற்ற காகிதங்களில் மட்டுமே இருக்கும் பட்ஜெட்டாக இருக்கிறது.

பட்ஜெட்டில் விவசாயிகள் பற்றி ஒரு அறிவிப்பு கூட இல்லை. நெல் கொள்முதலுக்கு இன்னும் குறைந்த விலையே இருக்கிறது. தமிழகத்தில் கரும்பின் ஆதார விலையை இன்னும் உயர்த்தவில்லை. ஒட்டு மொத்தத்தில் பட்ஜெட், திவாலான நிறுவனம் போல் உள்ளது. அதிமுகவில் கொடநாட்டில் எப்படிக் கூட்டாக கொள்ளை அடித்தார்களோ..? அதே போல இப்போது தமிழக அரசு இயந்திரத்தில் வாகாக கொள்ளையடிக்கும் வகையில் பட்ஜெட் அமைந்துள்ளது என ஸ்டாலின் வறுத்தெடுத்திருக்கிறா


இரவு சந்தைகளில் பறிமுதல் செய்யப்பட்ட  5 லட்சம் திருட்டு விசிடிக்கள் அழிக்கப்பட்டன!

போலீசாரால் பறிமுதல் செய்யப்பட்ட 5 லட்சம் கள்ளக் குறுந்தட்டுகள் செபராங் பிறை மாவட்ட போலீஸ் நிலை யத்தில் அழிக்கப்பட்டன. இந்த குறுந்தட்டுகள் உட்பட அதனை உருவாக்குவதற்கு பயன்படுத்தப்பட்ட கருவிகள் அழிக்கப்பட்டன. இந்த நிகழ்ச்சியில் பினாங்கு மாநில போலீஸ் படைத் தலைவர் டத்தோ சுவா கீ லீ கலந்து கொண்டார். இவை அனைத்தும் கடந்த 2013ஆம் ஆண்டு முதல் 2016ஆம் ஆண்டு வரை போலீசார் பறிமுதல் செய்த பொருட்ளாகும். இதன் மதிப்பு லட்சத்தை எட்டும் என அவர் சொன்னார். சாலை ஓரங்கள், இரவுச் சந்தை, கடைகள் ஆகியவற்றில் கள்ள குறுந்தட்டுகளை விற்று வந்தவர்களிடமிருந்து இவை அனைத்தும் கைப்பற்றப்பட்டுள்ளன. கடந்த மூன்று ஆண்டுகளில் கள்ள குறுந்தட்டுகள் உற்பத்தியை ஒழிப்பதற்காக 510 சோதனை நடவடிக்கைகள் மேற்கொள்ளப்பட்டுள்ளன. இச்சோதனையில் 426 பேர் கைது செய்யப்பட்டுள்ளதாக டத்தோ சுவா தெரிவித்தார்.


எடப்பாடி பழனிச்சாமி இன்று மாலை முதல்வராக பதவியேற்பு?

கூவத்தூர் ரிசார்ட்டில் தங்கியுள்ள அதிமுக எம்எல்ஏக்களினால் சட்டசபைக்குழு தலைவராக தேர்வு செய்யப் பட்டுள்ள எடப்பாடி பழனிச்சாமி இன்று மாலை முதல்வராக பதவியேற்க உள்ளதாக தகவல்கள் வெளியாகி யுள்ளன. தமிழகத்தின் ஆளுங்கட்சியான அதிமுகவில் நடைபெற்று வரும் குழப்பங்கள்,சசிகலா சிறை தண் டனை உறுதி செய்யப்பட்டதிலிருந்து விறுவிறுப்படைந்துள்ளது. ஆட்சி அமைக்க போவது யார் என்பதில் ஒபிஎஸ் மற்றும் இபிஎஸ் எனப்படும் எடப்பாடி பழனிச்சாமி ஆகியோரி டையே கடும் போட்டி நிலவி வருகிறது. ஆனால் இருதரப்பும் பல்வேறு முறை ஆளுநரை சந்தித்து,ஆட்சி அமைக்க உரிமை கோரியுள்ளனர். கூவத்தூரில் 9 நாட்களாக அதிமுக எம்எல்ஏக்கள் தங்க வைக்கப்பட்டுள்ளனர். தங்களை ஆளுநர் ஆட்சி அமைக்க அழைப்பார் என்று எல்எல்ஏக்கள் எதிர்ப்பார்த்து அவர்கள் காத்திருந்த நிலையில், சட்டசபைக் குழு தலைவராக தேர்ந்தெடுக்கப்பட்டுள்ள எடப்பாடி பழனிச்சாமி மூன்றாவது முறையாக இன்றும் காலை ஆளுநரை சந்திக்க சென்றுள்ளார். இன்று ஆளுநர் ஆட்சி அமைக்க கூறிவிட்டால் மேற்கொள்ள வேண்டிய நடவடிக்கைகள் குறித்து எம்எல்ஏக்கள் ஆலோசனை கூவத்தூரில் நடைபெற்று வருகிறது. ஆளுநர் உடனான சந்திப்பு முடிந்த உடன் எடப்பாடி பழனிச்சாமி செய்தியாளர்களை சந்திப்பார் என்று எதிர்பார்க்கப்படுகிறது.அதே நேரத்தில் இன்று மாலையே முதல்வராக எடப்பாடி பழனிச்சாமி பதவியேற்பார் என்று அவரது ஆதரவு வட்டார தகவல்கள் தெரிவிக்கின்றன.


ரஜினி நண்பர் வீட்டு திருமணம் - மோடிக்கு அழைப்பு

தெலுங்கு நடிகரும், ரஜினியின் ஆத்மார்த்த நண்பருமான மோகன்பாபுவின் இளைய மகன் மனோஜ் மஞ்சுவின் திருமணம் மே 20 -ஆம் தேதி நடக்கிறது. மோடிக்கு அழைப்பிதழ் தர மோகன்பாபுவின் மொத்தக் குடும்பமும் டெல்லி பறந்தது.

திட்டமிட்டபடி மோடியிடம் திருமண அழைப்பிதழைத் தந்து திருமணத்துக்கு வரும்படி அழைத்திருக்கிறார்கள். மோடிஜி அழைப்பிதழைப் பார்த்து பரவசப்பட்டு, யார் அதனை வடிவமைத்தது என்று கேட்டிருக்கிறார். விளம்பரப் ப்ரியராயிற்றே. அழைப்பிதழ் தந்தவர்கள் அதனை வடிவமைத்தவர் யார் என்று கூறியிருக்கிறார்கள். அனேகமாக அவர் மோடியின் அடுத்த விளம்பரத்தை வடிவமைக்கலாம்.

சரி, மோடி திருமணத்தில் கலந்து கொள்வாரா?

வெளிநாடு போகாமல் இந்தியாவில் இருந்தால் பார்க்கலாம் என்றிருக்கிறார்.

அதானே.


தமிழ்ப்பள்ளி விவகாரத்தில் பிரதமரின் நோக்கம் நிறைவேறியதா?

நாட்டிலுள்ள தமிழ்ப்பள்ளி களுக்காக 2009 முதல் 2016-ஆம் ஆண்டு வரையில் அரசாங்கம் ஒதுக்கீடு செய்துள்ள மானியத்தின் தொகை வெ.81 கோடி. ஆனால், இந்த தொகை முழுமையாக தமிழ்ப்பள்ளிகளுக்கென பயன்படுத் தப்பட்டதா? என்பது சிதம்பர ரகசியமாக பாதுகாக்கப் பட்டு வருகிறது. உண்மை நிலவரத்தை அம்பலப்படுத்துகிறது ஏவுகணை. விரிவான செய்திகள்: 24.10.2016 பக்கம் 2 ஏவுகணையில்.


அதிரடி மன்னன் சனத் ஜெயசூர்யாவின் பரிதாப நிலை!

இலங்கை முன்னாள் கிரிக்கெட் வீரர் மூட்டுப் பகுதியில் ஏற்பட்டக் காயத்தால் நடக்க முடியாமல் தவித்து வருகிறார்.

அதிரடி தொடக்க வீரராக அறியப்பட்ட ஜெயசூர்யா, தான் விளையாடிய காலத்தில் உலகின் முன்னணி பந்துவீச்சாளர்களுக்கு சிம்ம சொப்பனமாகத் திகழ்ந்தவர். இலங்கை அணி கடந்த 1996-ல் உலகக் கோப்பை வென்றதில் முக்கிய பங்காற்றிய ஜெயசூர்யா, அந்த அணிக்காக 110 டெஸ்ட், 445 ஒருநாள் போட்டிகள் மற்றும் 31 டி20 போட்டிகளில் விளையாடியுள்ளார். டெஸ்ட் போட்டிகளில் 14 சதங்கள், 31 அரைசதங்களுடன் 6,973 ரன்களை ஜெயசூர்யா குவித்துள்ளார். அதில், இந்திய அணிக்கெதிராகக் கொழும்புவில் குவித்த 340 ரன்களும் அடங்கும். கடந்த 1997-ல் நடந்த அந்தப் போட்டியில் இந்திய அணி 8 விக்கெட் இழப்புக்கு 537 ரன்களுடன் டிக்ளேர் செய்தது. இதற்குப் பதிலடி கொடுக்கும்விதமாக விளையாடிய இலங்கை அணி, ஜெயசூர்யாவின் முச்சதத்தின் உதவியுடன் 6 விக்கெட் இழப்புக்கு 952 ரன்கள் என்ற சாதனை ஸ்கோரை எட்டியது.

ஓய்வுக்குப் பின்னர் இலங்கைக் கிரிக்கெட் வாரியத்தில் பல்வேறு பதவிகளை அவர் வகித்து வந்தார். இலங்கைக் கிரிக்கெட் வாரியத் தேர்வுக்குழுத் தலைவராகவும் ஜெயசூர்யா பதவி வகித்துள்ளார். கிரிக்கெட் போட்டிகளில் பங்கேற்ற காலத்திலேயே அடிக்கடி காயங்களால் அவதியுற்று வந்த ஜெய சூர்யாவுக்கு தற்போது கால் மூட்டு பகுதியில் காயம் ஏற்பட்டுள்ளது. இதனால், ஊன்றுகோல் உதவியால் ஜெயசூர்யா நடந்து வருகிறார். ஊன்று கோலுடன் அவர் நடப்பது போன்ற புகைப்படங்கள் சமூக வலைதளங்களில் வைரலாகி வருகிறது. காயத்துக்கு சிகிச்சை பெறுவதற்காக ஆஸ்திரேலி யாவின் மெல்போர்ன் நகருக்கு அவர் விரைவில் செல்ல இருப்பதாகவும் தகவல்கள் வெளியாகியுள்ளன.


தமிழக அரசியலில் கலைத்துறையினருக்கு இடமில்லை!' - தம்பிதுரை கலகல

கடந்த சில மாதங்களாக தமிழக அரசு சார்பில் எம்.ஜி.ஆர் நூற்றாண்டு விழா நடத்தப்பட்டு வருகிறது. அதன் தொடர்ச்சியாக இன்று புதுக்கோட்டையில் எம்.ஜி.ஆர். நூற்றாண்டு விழா நடத்தப்படுகிறது. இந்த விழாவில் தமிழக முதல்வர் எடப்பாடி பழனிசாமி உட்பட கட்சியின் முக்கிய நிர்வாகிகள் கலந்துகொண்டுள்ளனர். இதில் பேசிய மக்களவை துணை சபாநாயகர் தம்பிதுரை, 'தமிழக அரசியலில் வெற்றிடம் இல்லை. எனவே, கலைத்துறையினருக்கு வாய்ப்பில்லை' என்று பேசியுள்ளார்.

அவர் மேலும், 'அ.தி.மு.க இருக்கும் வரை தமிழகத்தில் வெற்றிடம் என்ற பேச்சுக்கே இடமில்லை. தமிழகத்தில் கலைத் துறையினர் சிலர் வெற்றிடம் இருப்பதாகவும் அதனால், அரசியலுக்கு வந்துவிடலாம் என்றும் நினைக்கின்றனர். அவர்களின் கனவு நிறைவேறாது. எம்.ஜி.ஆர் ஒன்றும் கலைத் துறையில் இருந்து நேரடியாக அரசியலுக்கு வரவில்லை என்பதை அவர்கள் புரிந்துகொள்ள வேண்டும்' என்று பேசியுள்ளார்.


நஜீப்பிற்காக யாரும் கண்ணீர் வடிக்க வேண்டாம்! மனைவி ரோஸ்மா

கோலாலம்பூர்,

தமது கணவரும் முன்னாள்  பிரதமருமான டத்தோஸ்ரீ நஜீப்பிற்காக யாரும் கண்ணீர் வடிக்க வேண்டாம் என்று டத்தின்ஸ்ரீ ரோஸ்மா மன்சோர் நேற்று கேட்டுக் கொண்டார். மலேசிய ஊழல் தடுப்பு ஆணையத்தின் அதிகாரிகளால் நஜீப், நேற்று காலை 8.30 மணியளவில் இங்கு ஜாலான் டூத்தாவில் உள்ள நீதிமன்றத்திற்கு கொண்டுவரப்பட்ட போதும் பின்னர் நீதிமன்றத்தை விட்டு வெளியேறும்போதும் நீதிமன்ற வளாகத்தில் குழுமியிருந்த மக்களில் குறிப்பாக பெண்களில் பலர் கண் கலங்கி நின்றனர்.

Read More: Malaysia Nanban Tamil Daily on 5.7.2018


ஜாமீன் கேட்கிறார் தினகரன்; காவலில் எடுத்தது டெல்லி போலீஸ்

டி.டி.வி.தினகரன் மற்றும் அவரது நண்பர் மல்லிகார்ஜூனா ஆகியோரை திஸ் ஹசாரி நீதிமன்றத்தில் டெல்லி போலீஸார் இன்று ஆஜர்படுத்தினர். டெல்லி காவல்துறையினரின் கோரிக்கையை ஏற்று போலீஸ் காவலில் எடுத்து விசாரிக்க டெல்லி திஸ் ஹசாரி நீதிமன்றம் அனுமதி அளித்துள்ளது. டெல்லியில் சுகேஷ் சந்திரசேகர் என்பவர் காவல்துறையினரால் கைது செய்யப்பட்டார். அவரிடம் இருந்து ஒரு கோடி ரூபாய்க்கு மேல் ரொக்கப்பணம் பறிமுதல் செய்யப்பட்டது. அவர் அளித்த வாக்குமூலத்தின் அடிப்படையில் தேர்தல் ஆணையத்துக்கு லஞ்சம் அளிக்க முயற்சி செய்ததாக டி.டி.வி. தினகரன் மீது வழக்குப் பதிவு செய்யப்பட்டது. இதுதொடர்பாக தினகரனிடம் டெல்லி காவல்துறையினர் நான்கு நாள்களாக விசாரணை செய்தனர். நான்கு நாள்கள் நடைபெற்ற விசாரணையின் முடிவில் தினகரன் லஞ்சம் கொடுக்க முயற்சி செய்ததை ஒப்புக்கொண்டார் என்று டெல்லி காவல்துறை தரப்பில் தெரிவித்தனர். இதனையடுத்து இன்று டெல்லி திஸ் ஹசாரி நீதிமன்றத்தில் டி.டி.வி.தினகரன் மற்றும் அவருடைய நண்பர் மல்லிகார்ஜூனா ஆகியோர் ஆஜர்படுத்தப்பட்டனர். அப்போது, டி.டி.வி.தினகரன் மற்றும் மல்லிகார்ஜூனா ஆகியோரை போலீஸ் காவலில் எடுத்து விசாரிக்க அனுமதி வழங்கக் கோரி டெல்லி காவல்துறை சார்பில் மனுத்தாக்கல் செய்யப்பட்டது. இந்த மனுவை விசாரித்த நீதிபதி பூனம் சவுத்திரி, டெல்லி காவல்துறையினரின் கோரிக்கையை ஏற்று போலீஸ் காவலில் எடுத்து விசாரிக்க அனுமதி அளித்தார். ஒரு வாரம் வரை போலீஸ் காவலில் விசாரணை தொடரும் என்று தெரிகிறது. சென்னை, பெங்களூரு, கொச்சி உள்ளிட்ட இடங்களுக்கு அழைத்துச் சென்று விசாரணை நடத்த டெல்லி போலீசார் திட்டமிட்டுள்ளனர். இதனிடையே, ஜாமீன் கேட்டு தினகரன் தரப்பில் மனுத் தாக்கல் செய்யப்பட்டுள்ளது. இந்த மனு விரைவில் விசாரணைக்கு வருகிறது.


மோசமான வி.எக்ஸ் இரசாயனம் மலேசியாவிற்குள் ஊடுருவியது எப்படி?

வட கொரிய தலைவரின் ஒன்று விட்ட சகோதரர் கிம் ஜோங் நாம் - மின் கொலைக்கு பயன்படுத்தப்பட்ட திர வியம் 'VX NERVE AGENT' - வி.எக்ஸ் வகையைச் சேர்ந்த இரசாயனம் என மலேசிய இரசாயன துறையின் தொடக்க ஆய்வறிக்கையின் வாயிலாக அறிவித்துள்ளது. விஎக்ஸ் வகையைச் சேர்ந்த இரசாயனம் 2005 மலே சிய இரசாயன ஆயுத சாசன சட்டம் மற்றும் 1997 இரசாயன ஆயுத சாசன சட்டத்தின் கீழ் இரசாயன ஆயுதங் களின் பட்டியலில் இடம்பெற்றிருப்பதாக தேசிய போலீஸ் படைத் தலைவர் டான் ஸ்ரீ காலிட் அபு பக்கார் தெரிவித்துள்ளார். திரவம் மற்றும் எண்ணெய் வடிவில் இருக்கும் அந்த இரசாயன ஆயுதம், நரம்பு மண்டலத்தை தாக்கி மரணத்தை விளைவிக்கக்கூடியது. ஒருவரைக் கொல்ல 10 மில்லிகிராம் வி.எக்ஸ் வகையைச் சேர்ந்த இரசாயனம் போதுமானது என கூறப் படுகிறது. இந்நிலையில், தடை செய்யப்பட்ட வி.எக்ஸ் வகை இரசாயன ஆயுதம் மலேசியாவிற்குள் எப்படி வந் தது என்பது குறித்து போலீஸ் ஆராயும் என காலிட் தெரிவித்தார். கிம் ஜோங் நாம்-மைக் கொல்வதற்கு பயன்படுத்தப்பட்ட அந்த உயிர்கொல்லி இரசாயனம் மிகச் சிறிய அளவில் கொண்டு வரப்பட்டிருந்ததால் கண்டு பிடிப்பது மிக சிரமம் என அவர் கூறினார். நரம்பு மண்டலத்தைப் பாதிக்கும் அந்த விஷ வாயு பயன்படுத்தப்பட்டிருப்பது இரசாயன ஆயுத ஆய்வு மையத் தின் சோதனையில் தெரிய வந்துள்ளது. கொலைச் செய்யப்பட்ட கிம் ஜோங் நாம் மீது இரசாயன இலாகாவின் இரசாயன ஆயுத ஆய்வு மையம் அவரின் முகம் மற்றும் கண்களில் சில பரிசோதனைகளை மேற்கொண்டது. இதர விவரங்கள் இன்னும் ஆய்வு நிலையில் இருப்பதாக மேலும் கூறினார்.


இலங்கையில் ரணில் விக்ரமசிங்கேவின் கூட்டணி ஆட்சி கலைகிறது

இலங்கையில் பிரதமர் ரணில் விக்ரமசிங்கேவின் கூட்டணி ஆட்சியை கலைப்பதற்கு அதிபர் சிறிசேனாவுக்கு நெருக்கடி அதிகரித்துள்ளது. இலங்கையில் பிரதமர் ரணில் விக்ரமசிங்கே தலைமையில் கூட்டணி ஆட்சி நடைபெறுகிறது. அதில் ரணில் விக்ரமசிங்கேவின் ஐக்கிய தேசிய கட்சியும் அதிபர் மைத்ரி பால சிறிசேனாவின் இலங்கை சுதந்திர கட்சியும் இடம் பெற்றுள்ளன.

இந்த 2 கட்சிகளுக்கு இடையே தற்போது கருத்து வேறுபாடு ஏற்பட்டுள்ளது. இதனால் கூட்டணி ஆட்சியில் இருந்து இலங்கை சுதந்திரா கட்சி விலக வேண்டும் என்ற கோரிக்கை வலுத்து வருகிறது. இந்த நிலையில் இலங்கை சுதந்திரா கட்சியின் கொள்கை உருவாக்க மத்திய கூட்டம் நேற்று கொழும்பில் நடந்தது. அதில் தற்போதைய இலங்கை அரசியல் சூழ்நிலை குறித்து விவாதிக்கப்பட்டது.

சமீபத்தில் முன்னாள் அதிபர் மகிந்த ராஜபக்சேவும் தற்போதைய அதிபர் மைத்ரிபால சிறிசேனாவும் சந்தித்துப் பேசினர். அது குறித்தும் கூட்டத்தில் ஆலோசிக்கப்பட்டது. அதிபர் தேர்தலில் தோல்வி அடைந்த பின்னர் ராஜபக்சே புதிய கட்சி தொடங்கியுள்ளார். இந்த நிலையில் தற்போது பிரதமர் ரணில் விக்ரமசிங்கேவின் தலைமையில் நடைபெறும் கூட்டணி ஆட்சியை கலைத்து விட்டு பதவிக்காலம் முடிவடைய உள்ள 2020ஆம் ஆண்டுக்கு முன்பே தேர்தலை நடத்த வேண்டும் என விரும்புகிறார்.

இக்கருத்தை கூட்டத்தில் பங்கேற்ற நிர்வாகிகள் பலர் ஆதரித்தனர்.  விக்ரமசிங்கேவின் கூட்டணி அரசில் இடம் பெற்றுள்ள 16 அமைச்சர்கள் பதவி விலக வேண்டும் என்றும் வலியுறுத்தினர். ஏற்கெனவே அதிபர் சிறிசேனாவுக்கு இதுகுறித்து கடிதமும் எழுதப்பட்டுள்ளது. இத்தகைய நெருக்கடி காரணமாக கூட்டணி அரசில் இருந்து இலங்கை சுதந்திரா கட்சி விலகும் முடிவை சிறிசேனா மேற் கொள்வார் என எதிர்பார்க்கப்படுகிறது.

ஏற்கனவே கடந்த ஏப்ரலில் இலங்கை சுதந்திரா கட்சியின் அமைச்சர்கள் சிலர் கூட்டணி அரசில் இருந்து பதவி விலகினர். பின்னர் நாடாளுமன்றத்தில் நம்பிக்கையில்லா தீர்மானம் கொண்டு வரப்பட்டது. அதை தமிழ் மற்றும் முஸ்லிம் மைனாரிட்டி கட்சி எம்.பி.க்கள் உதவியுடன் ரணில் விக்ரமசிங்கே முறியடித்தார்.


போலீசாருக்கு சவால் விடுவதா? தொடர் கொள்ளைச் சம்பவங்கள்.

ம. யோகலிங்கம் - பி.எம்.குணா கோலசிலாங்கூர், போலீசாருக்கு சவால் விடும் வகையில் இங்கு சுங்கை டாராவில் தொடர் கொள்ளைச் சம்பவங்களால் மக்கள் பீதியில் உறைந்துள்ளனர். கணவன்மார்கள் வேலைக்குச் சென்றவுடன் பட்டப்பகலில் வீட்டிற்குள் ஆயுதத்துடன் நுழைந்து கொள்ளையிடும் சம்பவங்கள் தொடர்ந்து அதிகரித்து வருவதாக மக்கள் புகார் கூறியுள்ளனர். அப்படியே புகார் செய்தாலும் துரித நடவடிக்கை எதுவும் எடுக்கப்படாததால் புக்கிட் அமானின் போலீஸ் உதவியை நாடியுள்ளனர் கம்போங் சுங்கை டாரா மக்கள். இங்கு குடியேறி மூன்று மாதங்களே நிம்மதியாக வாழ்ந்ததாக கடந்த ஆறு ஆண்டுகளுக்கு முன் திருமணமான அமுதா முனுசாமி குமுறினார். குடியிருப் பின் செம்பனை காடு களில் கும்பல் கும்பலாக கொட்ட மடிக்கும் போதை பித்தர்களால் மக்கள் நிம்மதி இழந்து தவிப்ப தாக கம்போங் சுங்கை டாரா கிரா மத் தலைவர் பகாருடின் ஒஸ் மான் (வயது 56) கவலைப்பட்டார். கோலசிலாங்கூர் மாவட்ட போலீஸ் தலைமையகத்திலும், பத்தாங் பெர்சுந்தை போலீஸ் நிலையத்திலும் புகார்களுக்கு மேல் புகார்கள் செய்யப்பட்டுள்ள போதிலும் பிரச்சினைகளை தன் னால் சமாளிக்க முடியவில்லை என்று கோலசிலாங்கூர் மாவட்ட தேசிய போதைப் பொருள் தடுப்புப் பிரிவின் செயற் குழு உறுப்பினருமான அவர் வேதனைப்பட்டார். மோட்டார் சைக்கிள்களில் கூட்டம் கூட்டமாக வந்து போகும் அடையாளம் தெரியாத நபர்கள் இந்தியர்களும், மலாய்க்காரர்க ளும் அதிகம் வாழும் இந்த கிரா மத்தை போதைப் பித்தர்களின் சொர்க்க புரியாக உருமாற்றி விட்டதாக அங்குள்ள இளைஞர்கள் ஆவேசப்பட்டனர். பகலிலும், இரவிலும் இதனால் மக்கள் நிம்மதியின்றி தவிப்பதாகவும் கடந்த மூன்று ஆண்டுகளில் போதைப் பித்தர்களின் கைவரிசை யால் மக்கள் அதிர்ச்சியில் உறைந்து போயுள்ள தாகவும் பன்னீர்செல்வம் ஆறுமுகம் (வயது 30) தெரிவித்தார். கொள்ளைச் சம்பவங்களால் பாதிக்கப்பட்ட மக்கள் பத்தாங் பெர்சுந்தை போலீஸ் நிலையத் தில் ஒவ்வொரு முறையும் புகார் செய்கின்றனர். ஆனால், அந்த ஒவ்வொரு முறையும் சம்பந்தப்பட்ட வீடுகளில் புகைப் படங்களை பதிவு செய்யும் போலீசார், அதன் பின்னர் என்ன நடவடிக்கைகள் எடுத்தனர் என்பது அந்த குடும்பங்களுக்கு தெரியாது. குடியிருப்புவாசிகள் ஒத்துழைப்பு வழங்கிய போதிலும் போலீசாரின் நடவடிக்கை மன நிறைவளிக்கவில்லை என்று நாகராஜன் சகாதேவனும் (வயது 26), குமரேசன் பார்த்திபனும் (வயது 22) கூறினர். போலீசார் இங்கு மோட்டார் சைக்கிள் ரோந்து நடவடிக்கைக ளில் கூட ஈடுபடுவது கிடையாது என்று பன்னீர்செல்வம் ஆறுமுகம் முறையிட்டார். வீடுக ளில் கைவரிசை காட்டும் போதைப் பித்தர்கள் கால்நடைக ளையும் விட்டு வைப்பதில்லை. கடந்தாண்டு தன்னுடைய பட்டியில் இருந்த இரண்டு ஆடுகள் திருடுப் போனதாக மெல்வின் பிரான்சிஸ் (வயது 28) குறிப்பிட்டார். ஆனால், இந்த சம்பவம் போலீசிடம் முறையிடப்பட்டும் எந்த நடவடிக்கையும் இல்லை என்று கூறிய அவர், வட்டார இளைஞர்கள் உதவியுடன் சம் பந்தப்பட்ட போதைப் பித்தரை வளைத்து பிடித்ததாக அவர் விவரித்தார். அந்த போதைப் பித்தரிடமி ருந்து இரண்டு ஆடுகளில் ஒர் ஆட்டை மட்டுமே மீட்க முடிந்ததாக மெல்வின் மேலும் தெரிவித்தார். இங்கு கூட்டம் கூட்டமாக கும்மாளமடிக்கும் போதை பித்தர்கள் துடைத்தொழிக்கப்படாவிட்டால் பத்தாங் பெர் சுந்தையிலிருந்து மூன்று கிலோ மீட்டர் தூரத்தில் சுமார் 500 இந்திய குடும்பங்கள் வாழும் கம்போங் சுங்கை டாரா போதை பித்தர்களின் உல்லாசத் தலமாக மாறிவிடும் என அக்கிராம மக்களும், இளைஞர்களும் எச்சரித்தனர். வீட்டில் உள்ளவர்கள் வெளியில் வேலைக்குச் சென்று பெரும்பாலும் மாலையிலோ, இரவிலோ திரும்புவதை வாய்ப்பாக பயன்படுத்திக் கொண்டு போதைப் பித்தர்கள் கைவரிசையைக் காட்டுவதாக ரோஹினியா பெரியநாயகம் (வயது 54), திருச்செல்வன் வேலாயுதம் (வயது 22), பரசுராமன் தர்ம ராஜா (வயது 31), பூபாலன் ராமசாமி (வயது 34), கலையரசன் குணசேகரன், பூபாலன் சந்திரன், பாக்கியம் முருகையா (வயது 80) ஆகியோர் தெரிவித் தனர். செம்பனைக் காடுகளுக்குள் கும்மாளமடிக்கும் போதை பித்தர்கள் வெளி வட்டாரங்களிலிருந்து கார்களிலும், மோட்டார் சைக்கிள்களிலும் வருவதாக தெரிய வருகிறது. போதை பித்தர்கள் கூட்டம் கூட்டமாக வந்து போகும் கம்போங் சுங்கை டாரா குடியிருப்புப் பகுதியில் 6 சாலைச் சந்துகள் (லோரோங்) இருப்பதால் அவர்கள் எந்த வழியில் குடியிருப்புக்குள் நுழைவார்கள் ? எந்த வழியில் வெளியேறுவார்கள் ? எந்த வீட்டின் பூட்டை உடைப்பார்கள் என்று தெரி யாது. மக்கள் அதிகாலையில் ஆழ்ந்த உறக்கத் தில் இருக்கும் போதும் அல்லது வெளியில் வேலைக்கு சென்றிருந்த வேளைகளிலும் ஆயுதத்துடன் வீட்டுக்குள் நுழைந்து போதை பித்தர்கள் கைவரிசையைக் காட்டுகின்றனர் என்று கிராமத் தலைவர் பகாருடின் ஓஸ்மான் (வயது 56) கூறினார். கடந்தாண்டு நோன்புப் பெரு நாள் காலத்தில் புக்கிட் அமான் போதைப் பொருள் தடுப்புத் துறையினர் அதிரடியாக அந்த செம்பனைக் காட்டுக்குள் நுழைந்து 20 போதைப் பித்தர்களை கைது செய்தனர். மலாய்க்கார, இந்திய இளைஞர்கள் என போலீஸ் லோரியில் அவர்கள் அள்ளிச் செல்லப்பட்ட காட்சி குடி யிருப்புவாசிகளை கதிகலங்க வைத்தது. ஆனால், அதன் பிறகும் போதைப் பித்தர்களின் நடமாட்டமும், கொட்டமும் இங்கு ஓய்ந்தபாடில்லை. ஒவ் வொரு முறையும் உடைமைகளை இழந்து விட்டு என்னிடம் புகார் கொடுக்க வரும் மக்களுக்கு ஆறுதல் மட்டுமே சொல்ல முடிகிறது என்று கடந்த 2015 ஆம் ஆண்டு சுங்கை டாரா கிராமத் தலைவராக நியமனம் பெற்ற பகாருடின் ஓஸ்மான் மலேசிய நண்பனிடம் தெரிவித்தார். கொள்ளைச் சம்பவங்கள் தொடர்பாக இரண்டு, மூன்று போலீஸ் புகார்கள் அல்ல. பல புகார்கள் செய்யப்பட்ட போதிலும் போலீஸ் நடவடிக்கையில் குடி யிருப் புவாசிகளுக்கு திருப்தி ஏற்படவில்லை.கடந்தாண்டு பத்தாங் பெர்சுந்தை பெங்குலு தலைமையில் நடைபெற்ற செயற் குழு கூட்டத்தில் மேற்பட்ட பிரச்சினைகள் குறித்து விவாதிக்கப்பட்டதாகவும், அந்த விவரங்கள் கூட்டப் குறிப்பில் இடம் பெற்றுள்ளதாகவும் அவர் சொன்னார். பெங்குலு அலுவலக அளவிலும் மேற்பட்ட பிரச்சினைகள் போலீசாரின் கவனத்திற்கு எடுத்துச் செல்லப்பட்டன. ஆனால், போலீசா ரின் நடவடிக்கையோ குடியிருப்புவாசிகளுக்கு இன்னும் ஏமாற்றமாகவே இருக்கிறது என்று கோலசிலாங்கூர் மாவட்ட தேசிய போதைப் பொருள் தடுப்புப் பிரிவின் செயற்குழு உறுப்பினருமான பகாருடின் விவரித்தார். இந்திய குடியிருப்புவாசிகள் மட்டுமல்ல மலாய்க்கார குடியிருப்புவாசிகளும் மேற்பட்ட அச்சுறுத்தலுக்கு ஆளாகி வருவதாக அவர் சுட்டிக் காட்டினார். இதனிடையே, மேற்பட்ட சம்பவங்கள் தொடர்பான புகார்தாரர்களின் விவரங்கள் ரகசியப்படுத்தப்பட வேண்டும் என வலியுறுத் திய அவர், புகார் அளித்து விட்டு வீடு திரும்புவதற்குள் அந்த புகார்தாரர் யார் என கிராமத்திற்குள் எவ்வாறு பரவுகிறது என்று அவர் கேள்வி எழுப்பினார். இந்த நிலை தொடருமானால் அந்த புகார் தாரரின் பாதுகாப்பை யார் உறுதி செய்வது என்றும் அவர் வினவினார். எடுத்துக் காட்டாக கம்போங் சுங்கை டாராவில் ரசாயன மூட்டை கள் குடியிருப்புப் பகுதியில் குவிக்கப்பட்ட சம்பவம் குறித்து ஈஜோக் சட்டமன்ற உறுப்பினர் டாக்டர் இட்ரிஸ் அகமட்டுடன் சென்று புகார் கொடுத்து விட்டு வீடு திரும்புவதற்குள் சம்பந்தப்பட்ட நபருக்கு அந்தப் புகார் எட்டியது அதிர்ச்சியளிக்கிறது என்று குறிப்பிட்ட பகாருடின் ஓஸ்மான், கோலசிலாங்கூர் மாவட்ட மன்றத்தில் எழுப்பப்பட்ட அந்த புகாரும் உடனே வெளியில் கசிந்தது மேலும் அதிர்ச்சியை தந்ததாக அவர் விவரித்தார். *கோலசிலாங்கூர் மாவட்ட போலீஸ் நடவடிக்கை மனநிறைவு அளிக்காததால் புக்கிட் அமான் போதைப் பொருள் தடுப்புத் துறையின் உதவி நாடப் பட்டது. 2016 ஆம் ஆண்டு நோன்புப் பெருநாள் காலத்தின்போது சம்பந்தப்பட்ட செம்பனைக் காட்டு பகுதியில் அதிரடியாக இறங்கிய அத்துறையினர் 20 போதைப் பித்தர்களை லோரியில் அள்ளிச் சென்றனர். - பகாருடின் ஓஸ்மான் வயது 56, சுங்கை டாரா கிராமத் தலைவர் *மூன்று ஆண்டுகளாக தொடர் கொள்ளைச் சம்பவங்கள். கடந்த 6 மாதங்களில் ஆறு கொள்ளைச் சம்பவங்கள். *ஆறு ஆண்டுகளுக்கு முன் குடி வந்து போதைப் பித்தர்கள் அச்சுறுத்தலால் நிம்மதியின்றி தவிக்கும் மாது. மூன்றே மாதங்களே நிம்மதியாக வாழ்ந்த அமுதா முனுசாமி (வயது 33). கணவர் அதிகாலையில் வேலைக்கு சென்ற பின்னர் வீட்டின் பின்புற கதவின் பூட்டை பாராங்கத்தியால் வெட்டிய மர்ம ஆசாமிகள். போலீசாரை கைத் தொலைபேசியில் தொடர்பு கொள்வதைப் போல பாசாங்கு செய்ததால் போதை பித்தர்கள் என சந்தேகிக்கப்படும் அந்த மர்ம ஆசாமிகள் ஓட்டம் பிடித்தனர். - அமுதா முனுசாமி குடியிருப்புவாசி. *கம்போங் சுங்கை டாராவில் ஆறு சாலை சந்துகள் (லோரோங்) இருப்பதால் போதைப் பித்தர்கள் எந்த சந்தில் எப்படி நுழைவார்கள் ? எங்கு பதுங்கியிருப்பார்கள் என்று தெரியாது. *வீட்டிலுள்ள எரிவாயு உருளைகளை அடிக்கடி களவாடிச் செல்லும் போதை பித்தர்கள், வீட்டின் முன் வைக்கப்படும் தட்டு முட்டு சாமான்களையும் சுருட்டிச் செல்கின்றனர். *வீட்டின் வெளியே பூஜை மேடையில் உள்ள குத்து விளக்குகள் வெண்கல தட்டுகள் அடிக்கடி திருடு போகின்றன. *பெரும்பாலான மக்கள் வெளியில் வேலைக்கு சென்று விடுவதால் பகலில் கிராமமே ஆழ்ந்த அமைதியில் மூழ்கிவிடும். *பல பகுதியிலிருந்து மோட்டார் சைக்கிள்களிலும், கார்களிலும் வரும் நபர்கள் செம்பனைக் காடுகளில் கும்மாளமடிப்பது குடியிருப்புவாசிகளை அச்சத்தில் ஆழ்த்துகிறது. *கொள்ளைச் சம்பவங்கள் நிகழும் வீடுகளில் புகைப்படம் எடுப்பதோடு போலீசார் கடமையை முடித்துக் கொள்கின்றன. *மோட்டார் சைக்கிள் ரோந்து நடவடிக்கைக் கூட இல்லாததால் போலீசார் மீது அதிருப்தியடைந்துள்ள குடியிருப்புவாசிகள். *புகார்தாரர்களின் பெயர் விவரங்களை போலீசார் ரகசியப் படுத்துகின்றனரா? கொள்ளைச் சம்பவங்களையும் போதை பித்தர்களின் அட்டகாசத்தையும் போலீசாரிடம் புகார் கொடுத்தப் பின்னர், வீடு திரும்புவதற்குள் அந்த புகார்தாரரின் பெயர் விவரங்கள் கிராமத்திற்குள் எவ்வாறு பரவுகின்றன ? *பகல் வேளையில் பெரும்பாலான வீடுகளில் முதியவர்களே அதிகம் இருப்பதால் அவர்களுடைய பாதுகாப்பை போலீஸ் உறுதிப்படுத்துமா ?


பூனையைக் கொன்ற மோகன்ராஜூக்கு 2 ஆண்டு சிறை.

கோலாலம்பூர்,

சலவை மையத்தின் ஓர் ஆடை உலர்த்தி சாதனத்தில் பூனையை தூக்கிப் போட்டுக் கொன்றதற்காக டாக்சி ஓட்டுநர் ஒருவருக்கு நேற்று இங்குள்ள செலா யாங் செஷன்ஸ் நீதிமன்றத்தில் ஈராண்டு சிறைத்தண்டனை விதிக்கப்பட்டது.

Read More: Malaysia Nanban Tamil Daily on 18.1.2018


கிரியான் தோட்டத் தமிழ்ப்பள்ளிக்கு எப்போது நிலம் கிடைக்கும்?

(த.மேத்தியூஸ்) நிபோங் திபால் தென் செபராங் பிறை மாவட்டத்திலுள்ள கிரியான் தோட்டத் தமிழ்ப்பள்ளியின் புதிய கட்டட நிர்மாணிப்புக்கு பினாங்கு மாநில அரசாங்கம் அதற்கான நிலத்தை வழங்கும் என அறிவிக்கப்பட்டு இன்று வரையில் எந்தவொரு பதிலும் இல்லாததால் பள்ளியின் பெற்றோர்கள் கேள்வி யெழுப்பியுள்ளனர். ஆண்டுதோறும் இப்பள்ளியில் மாணவர்களின் எண்ணிக்கை அதிகரித்துக்கொண்டு வருவதால், புதிய பள்ளியை நிர்மாணிக்க வேண்டிய நிலை ஏற்பட் டுள்ளது. இந் நிலையை முன்வைத்து கடந்த 2013இல் பினாங்கு மாநில துணை முதல்வர் பேராசிரியர் பி.இராமசாமியிடம் முதன் முறையாக கோரிக்கை ஒன்று முன் வைக்கப்பட்டது என அனிதா சண்முகம், வள்ளியம்மாள் தெரிவித்தனர். அதன் பிறகு பள்ளி நிகழ்வு ஒன்றில் கலந்து கொள்ள வந்திருந்த அவர், இப்பள்ளிக்கு முன்புறம் அமைந்துள்ள தனியாருக்கு சொந்தமான செம்பனைத் தோட்ட நிலத்தை பார்வையிட்டார். இத்தோட்டத்திலிருந்து 3 ஏக்கர் நிலத்தை வாங்கி மாநில அரசாங்கத்தின் உதவியுடன் வெற்றிகரமாக செய்து முடிப் போம் என அறிவிக்கப்பட்டதாக ஸ்டீவன், ஜோஸ்லின் தெரிவித்தனர். சுமார் 20 முதல் 30 லட்சம் வெள்ளி வரையில் அந்த நிலத்தின் விலை இருக்கலாம். அந்த 3 ஏக்கர் நிலத்தில் ஒரு புதிய பள்ளியை நிர்மாணித்து, ஒரு பகுதியை திடலுக்கும் பயன்படுத்திக் கொள்ளலாம் என்று மகிழ்ச்சியான தகவலும் அறிவிக்கப்பட்டதாக நடராஜனும் அன்புராஜும் கூறினர். மாநில அர சாங்கத்தின் சார்பில் இந்த வாக்குறுதி வழங்கப்பட்டது மகிழ்ச்சியாக இருந்தாலும் அதன் செயலாக்கமும் நடவடிக்கையும் எந்த நிலையில் உள்ளது என ரவியும் ஜெயசீலனும் கேள்வியெழுப்பினர். தற்போது இப்பள்ளியில் 252 மாணவர்களும், 60 பாலர் வகுப்பு மாணவர்களும் பயின்று வருகின்றனர். அடுத்து வரும் ஆண்டுகளிலும் மாணவர்கள் அதிகரிக்கக்கூடிய சாத்தியம் அதிகமாக உள்ளதென பெற்றோர்களான தமிழ்ச்செல்வியும் திலகாவும் தெரிவித்தனர். இன்றைய அரசியல் சூழ்நிலையில் நாளை எதுவும் நிகழலாம் என்பதால் வரும் பொதுத் தேர்தலுக்குள் கிரியான் தோட்டத் தமிழ்ப்பள்ளியின் நில விவகாரத்திற்கு மாநில அரசிடமிருந்து நல்ல பதில் கிடைக்குமென நாங்கள் நம்புகிறோம் என பிரியா, ஸ்ரீமாலா, ரவீந்திரன் ஆகியோர் கூறினர். தென் செபராங் பிறை மாவட்டத்தில் சிறந்த பள்ளிகளில் ஒன்றாகத் திகழும் இந்த கிரியான் தோட்டத் தமிழ்ப்பள்ளி மேலும் பல சாதனைகளை படைக்க வேண்டும்.அதற்காக அனைத்து அடிப்படை வசதிகளும் கொண்டு, 106 ஆண்டுகள் பழைமை வாய்ந்த தற்போதைய பள்ளிக்குப் பதிலாக புதிய பள்ளியை நிர்மாணிக்க பல முயற்சிகளை மேற்கொண்டு வரும் பள்ளியின் பெற்றோர் ஆசிரியர் சங்கத்துக்கும் பள்ளி மேலாளர் வாரியத்துக்கும் பெற்றோர்கள் தங்க ளின் ஆதரவை தெரிவித்துக் கொள்வதாகவும் நேரில் சந்தித்த போது பெற்றோர்கள் நண்பனிடம் தெரிவித்தனர். நான்கு ஆண்டுகளுக்கு முன்பு வழங்கிய வாக்குறுதியின்படி பினாங்கு மாநில அரசாங்கம் தனது நிலைபாட்டை எங்களுக்கு அறிவிக்க வேண்டுமென கேட்டுக் கொண்டனர்.


அந்த வெ.1,800 கோடி எங்கிருக்கிறது?  காட்ட முடியுமா? நஜீப்பிற்கு மகாதீர் சவால்.

கோலாலம்பூர்,

பொருள், சேவை வரியிலிருந்து (ஜி.எஸ்.டி.) வணிகர்களிடம் திருப்பிக் கொடுப்பதற்காக வைக்கப்பட்டிருந்த வெ.1,800 கோடி காணாமல் போகவில்லை என்று கூறியிருக்கும் டத்தோ ஸ்ரீ நஜீப் துன் ரசாக், அதனை நிரூபிக்க முடியுமா என்று பிரதமர் துன் டாக்டர் மகாதீர் முகமட் சவால் விட்டுள்ளார். இந்தப் பணம் காணாமல் போய்விட்டதாக லிம் குவான் எங் கூறுகிறார் (நிதி அமைச்சர்), அது காணாமல் போகவில்லை என்று நஜீப் (முன்னாள் பிரதமர்) கூறுகிறார்.

Read More: Malaysia Nanban Tamil Daily on 13.8.2018


திருவாரூர் தொகுதி இடைத்தேர்தல் தேதி அறிவிப்பு

திமுக தலைவர் கலைஞர் காலமானதால் திருவாரூர் தொகுதி காலியாக அறிவிக்கப்பட்டது. இந்த நிலையில் வரும் ஜனவரி 28ஆம் தேதி இடைத்தேர்தல் நடைபெறும் என்று இந்திய தேர்தல் ஆணையம் அறிவித்துள்ளது. வேட்புமனு தாக்கல் ஜனவரி 3ஆம் தேதி தொடங்குகிறது. வேட்புமனுவை தாக்கல் செய்ய கடைசி நாள் ஜனவரி 10ஆம் தேதியாகும். வேட்புமனுக்களை திரும்பப் பெற கடைசி நாள் ஜனவரி 14ஆம் தேதியாகும். வேட்பு மனுக்கள் மீதான பரிசீலனை ஜனவரி 11ஆம் தேதி நடைபெறுகிறது. ஜனவரி 31ஆம் தேதி வாக்கு எண்ணிக்கை நடைபெறும்.


ஈரான் அணுத்திட்டம் குறித்து புதிய ஒப்பந்தம்: அமெரிக்கா மற்றும் பிரான்ஸ் பேச்சுவார்த்தை

2015 ஆம் ஆண்டு ஒபாமாவின் ஆட்சிக் காலத்தில், ஈரான் மற்றும் உலகின் சக்திவாய்ந்த நாடுகளாக கருதப்படும் நாடுகளுக்கு இடையில் புதிய ஒப்பந்தம் போடப்பட்டது.அவை, பாலிஸ்டிக் ஏவுகணை மற்றும் மத்திய கிழக்கில் அதன் பங்கு ஆகியவை அடங்கிய புதிய ஒப்பந்தமாகும்.

இந்த ஒப்பந்தத்தை நீட்டிக்க முடியாது என அதிபர் டிரம்ப் அச்சுறுத்தி வருகிறார். அதற்கான காலக்கெடு மே 12 எனவும் அவர் தெரிவித்துள்ளார். 2015ஆம் அண்டு போடப்பட்ட அந்த ஒப்பந்தம் ஏமன், சிரியா மற்றும் மத்திய கிழக்கின் பிற பகுதிகளை உள்ளடக்கி இருக்க வேண்டும்.  எனவே அந்த ஒப்பந்தம் "பைத்தியக்காரத்தனமானது" ஆகையால் அதை விட சிறப்பான ஒரு ஒப்பந்தம் உருவாகலாம் என்றார்.

அமெரிக்கா அதன் அணுஆயுத ஒப்பந்தங்களில் உறுதியாக இல்லாவிட்டால் அந்நாடு கடுமையான விளைவுகளை சந்திக்கும் என ஈரான் ஜனாதிபதி ஹசன் எச்சரிக்கை விடுத்து உள்ளார்.அமெரிக்கா இந்த ஒப்பந்தத்திலிருந்து வெளியேற கூடாது என பிரான் அதிபர்  இம்மானுவேல் மேக்ரோன்  டிரம்பிடம் பேச்சுவார்த்தை நடத்தினார். ஈரானின் பாலிஸ்டிக் ஏவுகணை மற்றும் மத்திய கிழக்கில் அதன் பங்கு ஆகியவை அடங்கிய புதிய ஒப்பந்தம் போடப்படும் என அமெரிக்காவுக்கு விஜயம் மேற்கொண்டுள்ள பிரான்ஸ் அதிபர் மக்ரூங் தெரிவித்துள்ளார்.

ஜெர்மன் சான்சலர் ஏங்கலா மெர்கல் வெள்ளியன்று அமெரிக்காவிற்கு விஜயம் செய்து ஒப்பந்தத்தை நிராகரிக்கக் கூடாது என டிரம்பிடம் பேச்சுவார்த்தை நடத்த உள்ளார்.தற்போதைய ஒப்பந்தம் 2025 ஆம் ஆண்டு நிறைவடையவுள்ளது.மேலும், அமெரிக்கா ஒப்பந்தத்திலிருந்து வெளியேறினால் இரான் இந்த ஒப்பந்தத்தை ரத்து செய்யும் என ஈரானின் வெளியுறவுத் துறை அமைச்சர் ஜாவத் சாரிஃப் தெரிவித்துள்ளார்.


நீ மதிஆதவன்... பாடலாசிரியர் வேல்முருகன் கவிதை

தமிழைப் பிடித்துக்கொண்டு
பிழைத்தவர்கள் தாராளம்-நீ
தமிழை அழைத்துக் கொண்டு
துரத்தியவர்கள் ஏராளம்!
அறியாமைக்கு ஆலயம் உள்ள ஊர்களில்
அறிவுக்கு ஆலயம் எழுப்பினாய் !
தமிழகத்தை ஒளிரச்செய்ததில்
நீ மதிஆதவன் !
உன் கொள்கைகளுக்கு எதிரானவர்களுக்கோ
நீ மதியாதவன் !
சிலேட்டு அரசியலாளர்களுக்கும்
உன் சிலேடை பிடிக்கும் !
முளைகட்டிய வாா்த்தைகள்
உன் பேச்சில் !
களைகட்டிய தமிழகம்
உன் ஆட்சியில் !
உனை வெறுப்பவர்களும்
உன் எதுகையில் விழுந்திருப்பர் !
உனை மறுப்பவர்களும்
உன் மோனையில் மகிழ்ந்திருப்பர்!
உரைநடையில் நீ வைத்தது
வார்த்தைகள் அல்ல
வாள்!
திரைநடையில் நீ சொன்னது
கலைகள் அல்ல
கலகம்!
உன்னைச் சேராத நதிகள் இல்லை!
ஆனாலும் உன்னில் கலங்கமில்லை!
நீ புரியாத போர்கள் இல்லை!
ஆனாலும் உன்னில் குறைகளில்லை!
கவனத்தைக் குவிக்க வைப்பதே
மஞ்சளின் தொண்டு!
கடமையைச் சொல்லிச் சென்றதே
உன் மஞ்சள் துண்டு!
தென்றலைத் தீண்டியிருக்கிறாய்
தீயைத் தாண்டியிருக்கிறாய்
எல்லார் மனங்களிலும் நின்றிருக்கிறாய்
சென்று வா தலைவா...
செயல் இருக்கிறார்!


பத்துமலையில் மேம்பாட்டுத் திட்டங்கள். முறையான ஆவணங்கள் இருந்தால் அனுமதி தர அரசு தயார்.

(பார்த்திபன் நாகராஜன் / ஆர். குணா)

பத்துமலை,

பத்துமலையில் மேற்கொள்ளப்படவிருக்கும் மேம்பாட்டுத் திட்டங் களுக்கு முறையான ஆவணங்கள் இருந்தால் அதற்கு அனுமதி தர சிலாங்கூர் மாநில அரசு தயார் என்று மந்திரி புசார் அமிருடின் ஷாரி உறுதியளித்தார். உலக அரங்கில் மிகவும் பிரசித்திப் பெற்ற தலமாக பத்துமலை விளங்குகிறது. இந்த பத்துமலை சிலாங்கூர் மாநிலத்தில் அமைந்துள்ளது நமக்கெல்லாம் பெருமைதான். அதே வேளையில் ஒவ்வோர் ஆண்டு தைப்பூச விழாவின் போதும் லட்சக்கணக்கான மக்கள் பத்துமலையில் திரள்கின்றனர்.

Read More: Malaysia Nanban Tamil Daily on 23.1.2019


பாஜக கூட்டணிக்கு சசிகலா எதிர்ப்பு! திகைப்பில் எடப்பாடி!

நாடாளுமன்ற தேர்தலை எதிர்கொள்வதற்காக தமிழகத்திலுள்ள பிரதான கட்சிகளான அதிமுகவும் திமுகவும் எப்படிப்பட்ட கூட்டணியை உருவாக்கப் போகிறது? என்கிற எதிர்பார்ப்பு இரு கட்சிகளின் தொண்டர்களிடமும் எதிரொலித்தபடி இருக்கிறது.

அதற்கேற்ப இரு கட்சிகளும் தங்கள் தலைமையில் மெகா கூட்டணி அமைப்பதில் தனித்தனியாக வேகம் காட்டி வருகின்றன. இதற்காக, பல ரகசியப் பேச்சுவார்த்தைகள் நடத்தப்பட்டு இறுதிக் கட்டத்தை எட்டியுள்ளது. இருப்பினும், பல கூட்டணி கணக்குகள் கடைசி நேரத்தில் எதிர்பாராத திருப்பத்தை ஏற்படுத்தும் வகையிலும் பேச்சுவார்த்தைகள் நகர்ந்து கொண்டிருக்கிறது.

இந்தநிலையில், ஆர்.எஸ்.எஸ். இயக்கத்தின் எதிர்ப்புகளைப் பொருட்படுத்தாமல், ஊழல் கட்சி என அடையாளப்படுத்தப்பட்டிருக்கும் அதிமுகவுடன் கூட்டணி அமைப்பதில் தீவிரம் காட்டி வருகிறது அகில இந்திய பாஜக தலைமை! மத்திய ஆட்சி அதிகாரத்தில் இருப்பதால் பெரியண்ணன் பாணியில் அதிமுகவை மிரட்டி கூட்டணிக்கு பணிய வைத்திருக்கும் பாஜக தலைமை, தங்களுக்கான தொகுதிகளை தாங்களே எடுத்துக்கொள்ளும் அரசியலை அதிமுகவில் புகுத்தி வருகிறது.

பாஜகவுடன் கூட்டணி வைக்க எடப்பாடி உள்ளிட்ட மூத்த அமைச்சர்களுக்கு விருப்பம் இல்லை. ஆனால், பாஜக முன்வைக்கும் மிரட்டல்களும் கோப்புகளும் கூட்டணிக்கு அவர்களை சம்மதிக்க வைத்திருக்கிறது. இந்த நிலையில்தான், பாஜக கூட்டணிக்கு கட்சியின் சம்மதத்தைப் பெறுவதற்காகவும், கூட்டணி குறித்த அபிப்பிராயத்தில் சுருதிபேதம் வந்துவிடக்கூடாது என்பதற்காகவும் தான், அதிமுக மா.செ.க்கள் மற்றும் எம்.எல்.ஏ.க்களின் கூட்டத்தை வரும் 8-ந்தேதி எடப்பாடியும் பன்னீரும் கூட்டியுள்ளனர். இதில் பல்வேறு பிரச்சனைகள் விவாதிக்கப்பட்டு இறுதி முடிவு எடுக்கப்பட உள்ளது.

இந்த நிலையில், "சசிகலாவிடமிருந்து வந்த ஒரு தகவலால் அதிர்ச்சியடைந்திருக்கிறார் எடப்பாடி!" என்கிற தகவல் அதிமுக தரப்பில் பரவி வருகிறது. இதுகுறித்து விசாரித்த போது, "எடப்பாடி தலைமையில் அதிமுகவும் ஆட்சியும் இருந்தாலும் எடப்பாடிக்கு எஜமானர் இப்போதும் சசிகலாதான். அதனால், சசிகலாவிடமிருந்து எடப்பாடிக்கு அவ்வப்போது உத்தரவுகள் வந்துகொண்டுதான் இருக்கிறது. இது ரகசியமாகவே வைத்துக் கொள்ளப்படும். கடந்த சில மாதங்களாகத்தான்  உத்தரவுகள் வரவில்லை.

இந்த நிலையில், பாஜகவுடன் கூட்டணி அமைக்க எடப்பாடி சம்மதித்துள்ளார் என்கிற தகவல் அறிந்து டென்சனாகியிருக்கிறார் சசிகலா. எடப்பாடியின் முடிவை இளவரசியிடம் பகிர்ந்துகொண்ட சசிகலா, 'தமிழகத்தில் பாஜக ஒரு இடத்தில் கூட ஜெயிக்கக் கூடாதுங்கிறது என்னோட சபதம்! ஆனா, அந்த பாஜகவின் வெற்றிக்கு கம்பளம் விரிக்கிறார் எடப்பாடி. அதற்காகத்தான், அதிமுக-பாஜக கூட்டணிக்கு சம்மதிக்கிறார்கள்' என கோபம் காட்டியிருக்கிறார். இந்த நிலையில், பாஜகவுடன் கூட்டணி வைக்கக்கூடாது என தம்பிதுரை மூலமாக எடப்பாடிக்கு தகவலை பாஸ் பண்ணியிருக்கிறார் சசிகலா. இந்த தகவல்தான் தற்போது எடப்பாடியை திகைக்க வைத்துள்ளது.

சசிகலாவின் தீவிர விசுவாசியான தம்பிதுரை, சசியின் விருப்பத்தை தெரிந்து கொண்டதால் தான் பாஜக கூட்டணிக்கு எதிரான கருத்துக்களை பொது வெளியில் பகிரங்கமாக சொல்லி வருகிறார். மா.செ.க்கள், எம்.எல்.ஏ.க்கள் கூட்டத்தில் பாஜக கூட்டணிக்கு எதிரான குரலை வலிமைப்படுத்த மா.செ.க்க ளிடம் ரகசியமாக பேசி வருகிறார் தம்பிதுரை. இப்படிப்பட்ட சூழலில், சசிகலாவின் ரகசிய  கட்டளைக்கு எடப்பாடி பணிவாரா ? அல்லது சசிகலாவின் உத்தரவை உதாசீனப்படுத்துவாரா? என்பது மா.செ.க்களின் ஆலோசனைக் கூட்டத்துக்குப் பிறகே தெரியும் " என்கிறார்கள்  அதிமுக சீனியர்கள்.


பயங்கரவாத முகாம்கள் மீது இந்திய ராணுவம் அதிரடி தாக்குதல்

இந்திய எல்லைக்கு அருகே இருந்த பயங்கரவாத முகாம்கள் மீது நேற்று இந்திய ராணுவம் அதிரடி தாக்குதல் நடத்தி அவற்றை அழித்துவிட்டதாக இந்திய ராணுவ உயர் அதிகாரி ஜெனரல் ரன்பீர் சிங் தெரிவித்தார். புது தில்லியில் இன்று பிரதமர் நரேந்திர மோடி தலைமையில் உயர்மட்டக் குழுக் கூட்டம் நடைபெற்றது. இந்த கூட்டத்தில் கலந்து கொண்ட பிறகு செய்தியாளர்களிடம் பேசிய இந்திய ராணுவ நடவடிக்கைகளுக்கான உயர் அதிகாரி ஜெனரல் ரன்பீர் சிங், இந்தியா - பாகிஸ்தான் எல்லைக் கட்டுப்பாட்டு கோட்டுப் பகுதியில் பயங்கரவாதிகளின் ஊடுருவல் அதிகரித்துள்ளது. பாகிஸ்தான் ஆக்கிரமிப்பு காஷ்மீர் பகுதிகளில் பயங்கரவாதிகளை அனுமதிக்கக் ககூடாது என்று இந்தியா தொடர்ந்து வலியுறுத்தி வருகிறது. ஆனால், இந்தியாவின் வலியுறுத்தலை பாகிஸ்தான் புறக்கணித்து வருகிறது. இந்திய எல்லைக்கு அருகே பயங்கரவாதிகள் பதுங்கியிருப்பதாக உளவுத் துறை அளித்த தகவலின் அடிப்படையில் பயங்கரவாத முகாம்கள் மீது இந்திய ராணுவம் நேற்று அதிரடி தாக்குதலை நடத்தியது. இந்த தாக்குதல் குறித்து குடியரசுத் தலைவர் மற்றும் குடியரசுத் துணைத் தலைவருக்கும் தகவல் தெரிவிக்கப்பட்டது. உரி தாக்குதலுக்கு பதிலடி கொடுப்பதன் ஆரம்பமே இந்த அதிரடி தாக்குதல் என்றும், நேற்று இரவு தொடங்கிய தாக்குதல், இன்று அதிகாலை 4.30 மணி வரை நடைபெற்றதாகவும் கூறினார். இந்த தாக்குதலில், பாகிஸ்தானில் இருந்து ஊடுருவ முயன்ற பயங்கரவாதிகளும், அவர்களுக்கு உதவியவர்கள் பலரும் கொல்லப்பட்டிருக்கலாம், ஏராளமானோர் காயமடைந்திருக்கலாம். பயங்கரவாத முகாம்கள் அழிக்கப்பட்டன என்று ஜெனரல் ரன்பீர் சிங் கூறினார். இந்திய எல்லைக் கட்டுப்பாட்டுக் கோட்டுப் பகுதியில் இருந்து 500 மீட்டர் முதல் 2 கிலோ மீட்டர் தூரம் வரை இந்திய ராணுவம் சுற்றி வளைத்து தாக்குதல் நடத்தியது. இந்த தாக்குதலில் இந்திய ராணுவத்தின் சிறப்புப் படை பயன்படுத்தப்பட்டது என்றும் அவர் தெரிவித்தார்.


கூண்டோடு மாநில காங்கிரஸ் கமிட்டியை கலைத்த டெல்லி தலைமை!

கர்நாடகாவில் மாநில காங்கிரஸ் கட்சியில் பல்வேறு குழப்பமான சூழல் நீடித்து வரும் நிலையில் மாநில காங்கிரஸ் கட்சியின் கமிட்டியை கலைத்து டெல்லி தலைமை உத்தரவிட்டுள்ளது. கர்நாடகா மாநிலத்தில் காங்கிரஸ் மற்றும் பாஜக என எந்த கட்சிகளுக்கும் பெரும்பான்மை இல்லாத நிலையில் காங்கிரஸ் மற்றும் மதசார்பற்ற ஜனதா தளம் கட்சிகளின் கூட்டணி ஆட்சி நடைபெற்று வருகிறது. இதில் மதசார்பற்ற ஜனதா தள கட்சியின் தலைவர் ஹெச்.டி குமாரசாமி கர்நாடகா முதல்வராக பதவியேற்றார். ஆனால் காங்கிரஸ் கட்சியின் பெரும்பாலான எம்எல்ஏக்களுக்கு இதில்  உடன்பாடு இல்லை என கூறி வருகின்றனர்.

அதே போல் குறைவான எம்எல்ஏக்கள் கொண்ட கட்சிக்கு முதல்வர் பதவியா என காங்கிரஸ் எம்எல்ஏக்கள் அதிருப்தியில் இருப்பதாக தகவல் வெளி யாகியுள்ளது. முதல்வர் குமாரசாமிக்கு அழுத்தம் கொடுக்கும் விதமாக காங்கிரஸ் கட்சியின் மூத்த தலைவர்கள் நேரடியாக விமர்சித்து வந்தனர். இதனை உறுதிப்படுத்தும் விதமாக பொதுக்கூட்டங்களில்  முதல்வர் குமாரசாமி ஆட்சி தரும் அழுத்தங்கள் குறித்து வேதனையுடன் பேசியுள்ளார் என்பது குறிப்பிடத்தக்கது. நடந்து முடிந்த மக்களவை தேர்தலில் காங்கிரஸ் மற்றும் மதசார்பற்ற கட்சிகளின் கூட்டணி படுதோல்வியை தழுவியது.

இதற்கு இரு கட்சித்தலைவர்களிடையே ஏற்பட்ட கருத்து மோதல் தான் காரணம். டெல்லியில் இன்று காலை காங்கிரஸ் கட்சியின் தலைவர் ராகுல் காந்தியை சந்தித்த கர்நாடக முன்னாள் முதல்வரும், காங்கிரஸ் கட்சியின் மூத்த தலைவருமான சித்தராமையா, ராகுலிடம் கர்நாடகாவில் நிலவும் அரசியல் சூழல் குறித்து எடுத்துரைத்தார். அதன் பிறகு அகில இந்திய காங்கிரஸ் கட்சித் தலைமை கர்நாடக காங்கிரஸ் கமிட்டியை கலைப்பதாக அறி வித்தது. கர்நாடக மாநில காங்கிரஸ் கட்சியின் தலைவர் மற்றும் செயல் தலைவர் நீடிப்பார்கள் என அம்மாநில பொறுப்பாளர் வேணுகோபால் தெரி வித்துள்ளார்.


பாகிஸ்தான் ராணுவம் திடீர் தாக்குதல்.

இந்திய நிலைகள் மீது நேற்று அதிகாலையில் பாகிஸ்தான் ராணுவம் நடத்திய திடீர் தாக்குதலுக்கு இந்தியா தக்க பதிலடி கொடுத்ததைத் தொடர்ந்து காஷ்மீர் எல்லையில் மீண்டும் பதற்றம் அதிகரித்துள்ளது. இந்தியா பாகிஸ்தான் எல்லையில் பாக். பயங்கரவாதிகள் மீண்டும் பாதுகாப்புப் படையினர் முகாம் மீது தாக்குதல் நடத்தியதால் எல்லைப் பகுதியில் பதற்றம் அதிகரித்துள்ளது. ஜம்மு - காஷ்மீர் மாநிலம், பாரமுல்லாவில் அமைந்துள்ள எல்லை பாதுகாப்புப் படை முகாம் மீது நேற்று முன்தினம் இரவு பாக். ஆதரவு பயங்கரவாதிகள் தாக்குதல் நடத்தினர் என்று ராணுவ செய்தித் தொடர்பாளர் மனிஷ் மேத்தா தெரிவித்தார். இந்திய வீரர்களும் பதில் தாக்குதல் நடத்தினர். இறுதியில், இரு பயங்கரவாதிகள் சுட்டுக் கொல்லப்பட்டனர்; சிலர் தப்பியோடி விட்டனர். இந்த சண்டையில் பாதுகாப்புப் படை வீரர் ஒருவர் உயிரிழந்தார்; மற்றொருவர் காயமடைந்தார். எல்லையில் பலத்த பாதுகாப்பு போடப்பட்டுள்ள நிலையில் இந்த தாக்குதல் சம்பவம் பெரும் அதிர்ச்சியை ஏற்படுத்தி உள்ளது. ஜம்மு - காஷ்மீரில் எல்லை கட்டுப்பாட்டு கோட்டருகே, நிலவி வரும் பதற்றத்தை தணிப்பது தொடர்பாக தேசிய பாதுகாப்பு ஆலோசகர் அஜித் தோவலும் பாக். தேசிய பாதுகாப்பு ஆலோசகர் நசீரும் தொலைபேசியில் தொடர்பு கொண்டு பேசினர். அப்போது ’இரு நாடுகளிடையே நிலவும் பதற்றத்தை தணிக்க இருதரப்பும் ஒத்துழைப்பது’ என முடிவுசெய்யப்பட்டது. ஜம்மு - காஷ்மீர் மாநிலம், பாரமுல்லா பாதுகாப்புப் படை முகாம் மீது பாக். பயங்கரவாதிகள் தாக்குதல் நடந்திய சம்பவத்தில் குழப்பம் நீடித்து வருகிறது. தாக்குதல் நடத்திய பயங்கரவாதிகளில் இருவர் சுட்டுக் கொல்லப்பட்டதாக முதலில் கூறப்பட்டது. எனினும் அதுகுறித்து உள்துறை அமைச்சகத்தின் சார்பில் உறுதியான அறிவிப்பு வெளியிடப்படவில்லை. அங்கு ஒரு பகுதியில் சலசலப்பு ஏற்பட்டதால் பயங்கரவாதிகள் ஊடுருவியதாக நினைத்து வீரர்கள் தாக்குதல் நடத்தினர். சரமாரி துப்பாக்கிச் சூட்டிற்கு பின், அங்கு பயங்கரவாதிகள் யாரும் இல்லை என்றும் தகவல் வெளியானது. அவர்கள் தப்பி விட்டனரா அல்லது தவறாக துப்பாக்கிச் சூடு நடத்தப்பட்டதா என்பது குறித்து உறுதியான தகவல்கள் வெளியிடப்படவில்லை.


ஆசிரியை வனிதாவை அறைந்த மாதிற்கு 6 மாத சிறை!

சுங்கை பாக்காப்பிலுள்ள தேசிய வகை சீனப் பள்ளி ஆசிரியை எல்.வனிதா (வயது 38)வை அறைந்த டான் சோவ் யென் (வயது 35)னுக்கு நிபோங் திபால் மாஜிஸ்திரேட் நீதிமன்ற நீதிபதி ஷம்ஷோல் அஸ்வா மர்தாட்ஸா 6 மாத சிறைத் தண்டனை விதித்துள்ளார். ஆசிரியயை அறைந்த அச்சம்பவம் கடந்த 2.2.2015 இல் நடந்தது. வகுப்பில் மந்தமாக இருப்பதாகக் கூறி தன்னை மலாய் மொழி ஆசிஇரயை கிள்ளியதாக டானின் 10 வயது மகன் கூறியிருக்கிறார். அதையடுத்து தாய்மை உணர்வில் டான் அந்த ஆசிரியயை அறையும் நிலை ஏற்பட்டுள்ளது. அவருக்கு 8-14 வயதில் மூன்று பிள்ளைகள் உள்ளனர். நேற்றைய வழக்கு விசாரணையின்போது டானின் வழக்கறிஞர் முகமட் இஸ்மாயில் முகமட் வாதிட்டுள்ளார். டானின் செயல் நெறியற்றது. விருப்பம் போல் யாரையும் அறையக் கூடாது என சமுதாயத்திற்கு விணிப்புணர்வை ஏற்படுத்த டானை நீதிமன்றம் தண்டிக்க வேண்டும் என அரசாங்க துணை வழக் கறிஞர் அபிஹ் நஸ்ரின் ஸஹாரினான் வாதிட்டார். இந்நிலையில் நேற்றைய தீர்ப்பு தொடர்பில் மேல் முறையீடு செய்ய உள்ளதாக டானின் வழக்கறிஞர் கூறியுள்ளார்.


நாளை டிரம்ப் பதவியேற்கிறார் கொலைவெறித் தாக்குதலுக்குத் திட்டம்

நியூயார்க், ஜன.19- புதிய அமெரிக்க அதிபராக தொழில் அதிபர் டொனால்ட் டிரம்ப் நாளை பதவியேற்கவிருக்கும் நிலையில், இந்தப் பதவியேற்பு விழா உட்பட பல முனைகளில் பயங்கரவாத அமைப்புகள் டிரம்பை குறி வைத்திருப்பதாக தகவல்கள் வெளியாகியுள்ளன. அல்கைய்டா, ஐ.எஸ் தீவிரவாத இயக்கங்களின் அதிகாரப்பூர்வ பிரச்சார ஏடுகள், டிரம்பிற்கு எதிரான படுகொலைத் திட்டம் குறித்து தகவல்களை வெளியிட்டிருப்பது பெரும் பரபரப்பை ஏற்படுத்தியுள்ளது. ஆளில்லா சிறுரக விமானங்களைப் பயன்படுத்தி, முக்கியமான ஒரு விழாவிற்கு குறிவைக்கும்படி அந்த இயக்கங்களின் உறுப்பினர்கள் வலியுறுத்தப்பட்டுள்ளனர் என்று தகவல்கள் கூறுகின்றன. அவற்றின் நோக்கம், டிரம்பின் பதவியேற்பு விழாவில் பயங்கரவாதத் தாக்குதலைத் தூண்டிவிடுவது தான் எனத் தெரியவந்துள்ளது. இப்பதவியேற்பு விழாவின் போது லட்சக்கணக்கில் மக்கள் திரள்வார்கள் என்பதால் அது தாக்குதலுக்கு எளிதான இலக்காக இருக்கும் என்று அல்கைய்டாவின் ஏடான் ‘இன்ஸ்பாயர்’ சுட்டிக் காட்டியுள்ளது.


ரோட்டரி டிஸ்ட்ரிக் 3300 ஊடகங்களை கௌரவித்தது

கோலாலம்பூர், டிச.10-

மலேசிய ஊடகங்களை கௌரவிக்கும் ஒரு நிகழ்ச்சியை ரோட்டரி டிஸ்ட்ரிக் 3300 அண்மையில் நடத்தியது. இதில் சிறப்புரை நிகழ்த்திய அதன் கவர்னர் டத்தோ பிந்தி ராஜசேகரன், அண்மைய கோவிட்-19 தொற்று காலத்தில் மலேசியர்களுக்கு உயர்க் காப்பு தகவல்களை உடனுக்குடன் வழங்குவதில் ஊடகங்கள் ஆற்றிய முக்கியமான பங்களிப்பை வெகுவாகப் பாராட்டினார்.

கண்களுக்குப் புலப்படாத ஒரு எதிரியை இந்த உலகமே எதிர்த்துப் போராடிய வேளையில் இந்த நெருக்கடியான நேரத்தில் பத்திரிகையாளர்களும் ஊடகப் பணியாளர்களும் வழங்கிய பங்கின் முக்கியத்துவத்தை மலேசியர்கள் உணர்ந்துள்ளனர் என அவர் கூறினார்.

ரோட்டரி டிஸ்ட்ரிக் 3300 ஆனது மலேசியாவில் உள்ள 89 ரோட்டரி கிளப் அமைப்புகளை பிரதிநிதிக்கின்றது.


இணைய தள புகார் சேவை அறிமுகம்.

பொதுமக்களின் வசதிக்காக இ-ரிப்போட்ர்டிங் அல்லது இணையத் தளம் வழி போலீஸ் புகார் செய்யும் சேவையினை கோலாலம்பூர் போலீஸ் படைத் தலைவர் டத்தோ அமார் சிங் நேற்று செராஸில் அதிகாரப்பூர்வமாக தொடக்கி வைத்தார். மலேசிய நண்பன் நிர்வாக இயக்குநர் டத்தோ ஷாபி ஜமான் இந் நிகழ்ச்சியில் கலந்து கொண்டு உரையாற்றினார். அப்போது டத்தோ அமார் சிங்கிடமிருந்து டத்தோ ஷாபி நினைவுப்பரிசை பெற்றுக் கொண்டார். இ-ரிப்போர்ட்டிங் அல்லது இணையத்தளம் வழியாக போலீஸ் புகார் செய்யும் முறை மக்களுக்கு ஒரு சிறந்த மாற்று வழியாக அமையும் என்று மலேசிய நண்பன் நிர்வாக இயக்குநர் டத்தோ ஷாபி ஜமான் கருத்துரைத்தார். எனினும், இச்சேவை முறை கோலாலம்பூரில் மட்டுமின்றி நாடு முழுவதும் அமல்படுத் தப்பட வேண்டிய ஒன்றாகும் என்று அவர் சொன்னார். செராஸில் ஊடகவியலாளர்களுடன் நேற்று நடைபெற்ற சிறப்பு நிகழ்ச்சி ஒன்றில் உரையாற்று கையில் டத்தோ ஷாபி இக்கருத்தை முன்வைத்தார். இந் நிகழ்ச் சியில், வீட்டில் அல்லது தாங்கள் இருக்கும் இடத்திலிருந்தே பொதுமக்கள் காவல் நிலையங்களில் புகார் செய்யும் இ-ரிப்போர்டிங் சேவையை கோலா லம்பூர் போலீஸ் படைத் தலைவர் டத்தோ அமார் சிங் தொடக்கி வைத்தார். தொடர்ந்து பேசிய டத்தோ ஷாபி, இச்சேவை போலீஸ் நிலை யங்களில் ஏற்படக்கூடிய நெரி சலை குறைப்பதற்கு வழி வகுக்கும் என்பதுடன், இச் சேவையை முழுமையாக கண்காணிக்கக் கூடிய கடப்பாடு உள்ளது என்றும் குறிப்பிட்டார். மக்களின் நலனுக்காக அரச மலேசிய போலீஸ் படையினர் மேற்கொள்ளும் ஒவ்வொரு நடவடிக்கையையும் பத்திரிகை சார்பாக மலேசிய நண்பன் நிச்சயமாக ஆதரவு தந்து, உறுதுணையாக இருக்கும் என்று அவர் நம்பிக்கை தெரிவித்தார்.


கடந்த 7 ஆண்டுகளில் 8 லட்சத்திற்கும் மேற்பட்ட இந்தியர்கள் அமெரிக்காவில் குடியேற்றம்: ஆய்வில் தகவல்

வாஷிங்டன்: கடந்த 7 ஆண்டுகளில் 8 லட்சத்திற்கும் மேற்பட்ட இந்தியர்கள் அமெரிக்காவில் குடியுரிமை பெற்று அங்கு குடியேறியுள்ளதாக ஆய்வுகள் தெரிவிக்கின்றன. கடந்த ஆண்டின் மக்கள் தொகை கணக்கெடுப்பு விவரங்களை வெளியிட்ட அமெரிக்க மக்கள் தொகை கணக்கெடுப்பு வாரியம் இந்த தகவலை தெரிவித்துள்ளது. அமெரிக்காவில் குடியுரிமை பெற்று குடியேறும் இந்தியர்களின் எண்ணிக்கை அதிகரித்து வருவதால் அமெரிக்காவின் மொத்த மக்கள் தொகையில் தற்போது 14 சதவீதம் பேர் இந்தியர்களாக உள்ளனர் என்றும் தெரித்துள்ளனர்.

மேலும் அமெரிக்காவில் வாழும் மக்களில் ஏழு அமெரிக்கக்கர்களில் ஒருவர் வெளிநாட்டில் பிறந்தவராக உள்ளனர் என்றும் தெரிவிக்கப்பட்டுள்ளது. இந்தியாவிற்கு அடுத்தபடியாக சீனாவில் இருந்தும் ஏராளமானோர் அமெரிக்காவில் குடியேறி வருகின்றனர். சுமார் 6 லட்சத்திற்கும் மேற்பட்ட சீனர்கள் கடந்த 7 ஆண்டுகளில் அமெரிக்காவில் குடியேறியுள்ளனர் என்று ஆய்வில் தெரித்துள்ளனர்.


செடிக்கின் தலைமை இயக்குநராக டத்தோ டாக்டர் ராஜேந்திரன் நியமனம்.

மலேசிய இந்தியர்களுக்கான நீல பெருந்திட்டம் கடந்த மாதம் அறிமுகம் செய்யப்பட்டதைத் தொடர்ந்து, அந்நடவடிக்கைகளின் அமலாக்கத்திற்காக செடிக் அல்லது இந்திய சமுதாய சமூகப்பொருளாதார மேம்பாட்டு பிரிவை மறுசீரமைப்பு செய்ய பிரதமர் டத்தோஸ்ரீ நஜீப் துன் ரசாக் உத்தரவிட்டுள்ளார். இதன் கீழ், ஓர் அமலாக்க நிறுவனமாக செடிக்கின் பணித்தன்மை முழுமையாக மாற்றம் காணும் என்பதுடன், மொத்தம் 58 முழு நேர பணியாளர்களை அது கொண்டிருக்கும் என்றும் இதன் தலைமை இயக்குநராக பேராசிரியர் டத்தோ டாக்டர் என்.எஸ்.ராஜேந்திரன் வரும் மே 22-ஆம் தேதி முதல் பொறுப் பேற்பார் என்றும் பிரதமர் துறை நேற்று வெளியிட்ட ஓர் அறிக்கை கூறுகிறது. எஸ்.ஐ.டி.எஃப் எனும் சிறப்பு அமலாக்கப் பிரிவு, சீட் எனும் இந்திய தொழில் முனைவர்களுக்கான சிறப்பு செயலகம், பி.டி.எஸ்.டி எனும் தமிழ்ப்பள்ளி களின் எதிர்காலத்திற்கான திட்ட வரைவு பிரிவு ஆகியன இனி மறுசீரமைப்பு செய்யப்பட்ட இப்புதிய அமலாக்க நிறுவனத்தின் கீழ் செயல்படத் தொடங்கும். இதன் தலைமை இயக்குநராக பேராசிரியர் ராஜேந்திரன் இந்நிறுவனத்திற்கு தலைமை தாங்குவார். இவருடன் ஒரு துணைத் தலைமை இயக்குநரும் நிய மனம் செய்யப்படுவார். அது போக, இந்த நீல பெருந்திட்டத்தில் நிர்ணயிக்கப்பட்டுள்ள இலக்குகளை அமலாக்கம் செய்யும் பணிகளுக்கு ஆதரவாக கீழ்க் காணும் ஆறு பிரிவுகள் தோற்றுவிக்கப்பட்டுள்ளன. * கல்வி மற்றும் இளைஞர் மேம்பாடு * பொருளாதார மற்றும் வருமான அதிகரிப்பு * சமூக நல மேம்பாடு * அடையாளம் மற்றும் ஒருங்கிணைப்பு * ஆராய்ச்சி மற்றும் சிறந்த நடைமுறைகள் * சிறப்புத் திட்டங்கள் எஸ்.ஐ.டி.எஃப்-பின் பங்கு இதன் கீழ் மறுஒருங்கிணைப்பு செய்யப்பட்டுள்ளது. இந்தியர்கள் அதிகமாக வாழும் பகுதிகளில் 10 எஸ்.ஐ.டி.எஃப் சேவை மையங்களை உருவாக்குவதன் வழி இந்திய சமூகத்திற்கும் அரசாங்கத்திற்கும் இடையே ஓர் இணைப்புப் பாலமாக இது செயல்படும். இதற்கு முன்பு, சி.சி.ஐ.சி எனும் நிர்வாகக் குழுவின் அமைப்பு குறித்து பிரதமர் நஜீப் அறிவித்திருந்தார். சுகாதார அமைச்சர் டத்தோஸ்ரீ டாக்டர் எஸ்.சுப்பிரமணியம் இதற்கு தலைமை தலைவராக நியமனம் செய்யப்பட்டுள்ளார். இக்குழுவின் மேற்பார்வையில் செடிக் மாதம் ஒரு முறை சந்திப்பினை நடத்தி பிரச்சி னைகளுக்குத் தீர்வு காணும் வழி வகைகளைக் காணும். இந்த நீல பெருந்திட்டத்தின் கீழ் அதன் இலக்குகள் அமலாக்கம் செய்வதில் இந்திய சமூகத்தின் நலனை முன் நிறுத்தி மேற்கொள்ளப்படவிருக்கும் அனைத்து நடவடிக்கைகளின் மேம்பாட்டையும் ஆய்வு செய்வதற்கு ஒரு வருடத்தில் நான்கு தடவை சிறப்பு அமைச்சரவைக் குழு சந்திக்கும். இச் சந்திப்புகளுக்கு தொடர்ந்து பிரதமரே நேரடியாக தலைமை தாங்குவார். செடிக் ஆலோசகராக நிதி அமைச்சின் தலைமைச் செயலாளர் டான்ஸ்ரீ டாக்டர் முகமட் இர்வான் சேகர் பின் அப்துல்லாவை பிரதமர் நியமனம் செய்து ளார் என்று அந்த அறிக்கை மேலும் கூறியது.


காலா மட்டுமல்லாமல், ரஜினியின் எந்த படத்தையும் கர்நாடகாவில் வெளியிட அனுமதிக்க மாட்டோம்

பெங்களூரு,

காவிரி பிரச்சினையில் நடிகர் ரஜினிகாந்த் தமிழ்நாட்டிற்கு ஆதரவாக பேசினார். இதற்கு கன்னட சங்கங்களின் கூட்டமைப்பு கடும் எதிர்ப்பு தெரி வித்துள்ளது. இந்த நிலையில் ரஜினி கதாநாயகனாக நடித்துள்ள ‘காலா‘ படம் வருகிற 7-ந் தேதி வெளியாகவுள்ளது. இந்த ‘காலா‘ படத்தை கர்நாடகத்தில் அனுமதிக்க மாட்டோம் என்று வாட்டாள் நாகராஜ் உள்பட பல்வேறு கன்னட அமைப்பினர் ஏற்கனவே அறிவித்துள்ளனர்.

கன்னட திரைப்பட வர்த்தக சபை தலைவர் சா.ரா.கோவிந்த் தலைமையில் ஆலோசனை கூட்டம் பெங்களூருவில் நடைபெற்றது. இதில் அந்த சபையின் நிர்வாகிகள், தயாரிப்பாளர்கள், வினியோகஸ்தர்கள் கலந்து கொண்டனர். இதில், நடிகர் ரஜினிகாந்த் நடித்துள்ள ‘காலா‘ படம் கர்நாடகத்தில் திரையிடப்ப டாது என்று தீர்மானம் நிறைவேற்றப்பட்டது.

தற்போது கன்னட ரக்‌ஷன வேதிகே தலைவர் பிரவீன் ஷெட்டி பேட்டி அளித்தார். அப்போது அவர் கூறியதாவது:-

மன்னிப்பே கேட்டாலும், காலா படத்தை கர்நாடகாவில் வெளியிட அனுமதிக்க மாட்டோம்.  காலா மட்டுமல்லாமல், ரஜினியின் எந்த படத்தையும் இனி வெளியிட அனுமதிக்க மாட்டோம் என கூறினார்.


பள்ளி மாணவர்களிடையே குண்டர்தனம்!

பள்ளி மாணவர்களிடையே குண்டர் கும்பல் நடவடிக்கைகள் ஊடுருவியிருப்பதற்கு காரணங்களை ஆராய வேண்டிய சூழலில் நம் சமுதாயம் இப்போது தள்ளப்பட்டுள்ளது. இதற்கு: * இடைநிலைப்பள்ளிகளில் அமல்படுத்தப்பட்டு வரும் இனவாதம் காரணமில்லையா? * இந்தியர்களிடம் மட்டுமே பரவி இந்தியர்களை மட்டுமே பதம்பார்த்து வரும் குண்டரிய நடவடிக்கைகளின் அதிகரிப்பிற்கு காவல் துறையினர் பொறுப்பில்லையா? * இந்திய சமூகத்தினரிடையே மலிந்து கிடக்கும் சமூகப் பொருளாதார இன்னல்களுக்கு அரசாங்கம் விதிவிலக்கா? * இந்திய சமூகத்தினரைப் பதம் பார்த்து வரும் குண்டர் கும்பல் நடவடிக்கைகளுக்கு ம.இ.கா.வின் அரசியல் செயல்பாடுகள் மூலமில்லையா? * மில்லியன் கணக்கில் வரவு வைத்துக் கொண்டிருக்கும் இந்திய சமூகம் சார்ந்த அரசு சாரா இயக்கங்களும் அறவாரியங்களும் இடைநிலைப்பள்ளி இந் திய மாணவர்களின் குண்டரிய நடவடிக்கைகளுக்குக் காரணகர்த்தா இல்லையா? கிள்ளானில் இடைநிலைப்பள்ளி இந்திய மாணவர்கள் தங்களின் சொந்த பிறந்த நாளையோ அல்லது சொந்தத் தாய் தந்தையரின் பிறந்த நாளையோ கொண்டாடுவதற்குப் பதிலாக தாங்கள் சார்ந்திருக்கும் சட்டவிரோத குண்டர் கும்பலின் பிறந்த நாளை ஆரவாரத்தோடு கொண்டாடிய காணொளியினால் ஒட்டுமொத்த இந்திய சமூகத்திற்கும் தலைக்குனிவு ஒரு புறம் இருந்தாலும் ஏற்கெனவே நமது சமூகத்தவர்களின் அடாத செயல்களை வெறும் வாயில் மெல்லும் சமூக ஊடகங்கள் இந்த சம்பவத்தினை ஒட்டு மொத்தமாக இன ரீதியிலான அடிப்படையிலேயே குற்றம் சுமத்தி வருவது நியாயமா என ஏவுகணை கேட்கின்றது. கடந்த வியாழக்கிழமை நடைபெற்ற சம்பவத்தின் தொடர்பில் சுறுசுறுப்பாகக் களம் இறங்கிய காவல் துறையினர் இதுவரையிலும் 35 மாணவர்களைக் கைது செய்து விசாரணைக்காக தடுத்து வைத்துள்ளனர். கிள்ளான் வட்டாரத்தில் மட்டுமல்லாமல் பிற பகுதிகளிலும் (புறநகர்ப் பகுதிகளின் பள்ளிகள் உட்பட) பள்ளி மாணவர்களிடையே ஊடுருவியுள்ள குண் டரிய நடவடிக்கைகள் புதிதான ஒன்றல்ல என்பதை ஏவுகணையால் நிரூபிக்க முடியும். இதுநாள் வரையிலும் குண்டரிய நடவடிக்கைகள் தொடர்பில் தடுப்பதற்கான நடவடிக்கைகளில் காவல் துறையினர் ஈடுபட்டுள்ளனரா? இடைநிலைப்பள்ளியில் பயிலும் இந்திய மாணவர்களிடையே காலூன்றியுள்ள குண்டர் கும்பல் ஈடுபாடுகளுக்குப் பின்னணியாகச் செயல்படு பவர்களுக்கு எதிராக நடவடிக்கைகள் மேற்கொள் ளப்பட்டுள்ளதா என்பதை அறிய ஏவு கணையோடு பாதிக்கப்பட்டிருக்கும் இந்திய சமூகமும் அறிந்து கொள்ள விரும்புகின்றது. பெற்றோர்கள்தான் முழுக் காரணமா? நாடு தழுவிய நிலையில் தீயாகப் பரவியிருக்கும் கிள்ளான் இடைநிலைப்பள்ளி மாணவர்களின் அடாவடியான நடவடிக்கைகள் தொடர்பில் மலேசிய கல் வியமைச்சர் டத்தோஸ்ரீ மஹாட்சிர் காலிட்டும், தேசிய போலீஸ் படையின் தலைவர் டான்ஸ்ரீ காலிட் அபுபக்காரும் விசாரணைகளுக்காகக் கைது செய் யப்பட்டிருக்கும் இந்திய மாணவர்களின் நிலைக்கு முழுப் பொறுப்பினைப் பெற்றோர்களே ஏற்றுக் கொள்ள வேண்டும் எனக் கூறியிருப்பதே நியாயமா என்ற கேள்வியை ஏவுகணை முன் வைக்கின்றது. 28.8.2013இல் உள் துறை அமைச்சின் செயலாளர் முகமது ராட்சி குண்டரிய நடவடிக்கைகளில் ஈடுபட்டுள்ளவர்களின் எண்ணிக்கை தொடர்பிலான விவரங்களை பட்டியல் 1இல் காண முடியும். 7 விழுக்காடு மக்கள் தொகையினை மட்டுமே மலேசியாவில் கொண் ருக்கும் இந்தியர்களிடையே குண் டரிய நடவடிக்கைகளில் ஈடுபட் டுள்ளதாக கூறப்படும் 40,313 பேர்களில் ஏறக்குறைய 72 விழுக்காட் டினர் இந்தியர்கள் என்பதற்கு ஒட்டு மொத்தமாகப் பெற்றோர்கள்தான் காரணமா? இடை நிலைப்பள்ளிகளில் பயிலும் மாணவர்களிடையே குண்டறிய நடவடிக்கைகள் துளிர் விடுவதற்குப் பெற்றோர்கள் தான் காரணமா? இடைநிலைப்பள்ளிகளின் சுற்றுச் சூழலில் எவ்விதமான தடங்களும் இல்லாமல் இந்திய மாணவ மாணவிகளை குண்ட றிய நடவடிக்கைகளில் ஈடுபடு வதற்கு உட்படுத்தப்படு வதற்கும் பெற்றோர்கள்தான் காரணமா? இந்திய இளைஞர்களிடையே காணப்படும் மோசமான குற்றச்செயல் ஈடுபாடுகளுக்கும் பெற்றோர்கள் தான் காரணமா? இடை நிலைப் பள்ளி மாணவர்களிடையே ஊடுருவியிருக்கும் குண்டறிய நடவடிக்கைகளுக்கும் பின்னணியாக இருந்து வரும் சமூகப் பொருளாதார இன்னல்களுக்கும் பெற்றோர்கர்தான் காரணமா? நடந்துவிட்ட சம்பவத்திற்கு யாரையோ ஒருவரை முழுமையான பொறுப்பாளராக் கிவிடும் ஜப்பானிய கால செயல்பாடுகளிலிருந்தும் நமது சமூகம் மட்டும் விடுபடவில்லை என்பதை நிரூபிக்கவும் வேண்டுமா? கிள்ளான் இடைநிலைப் பள்ளி மாணவர்களிடையே வியூகமாய் பரவியிருக்கும் அத்து மீறிய குண்டரிய நடவடிக்கைகளுக்கு * இடைநிலைப்பள்ளிகளில் அமல்படுத்தப்பட்டு வரும் இனவாதம் காரணமில்லையா? * இந்தியர்களிடம் மட்டுமே பரவி இந்தியர்களை மட்டுமே பதம் பார்த்து வரும் குண்டரிய நடவடிக்கைகளின் அதிகரிப்பிற்கு காவல் துறையினர் பொறுப்பிள்ளையா? * இந்திய சமூகத்தினரிடையே மலிந்து கிடக்கும் சமூகப் பொருளாதார இன்னல்களுக்கு அரசாங்கம் விதிவிலக்கா? * இந்திய சமூகத்தினரைப் பதம் பார்த்து வரும் குண்டர் கும்பல் நடவடிக்கைகளுக்கு ம.இ.கா.வின் அரசியல் செயல்பாடுகள் மூலமில்லையா? * மில்லியன் கணக்கில் வரவு வைத்துக் கொண்டிருக்கும் இந்திய சமூகம் சார்ந்த அரசு சாரா இயக்கங்களும் அறவாரியங்களும் இடை நிலைப்பள்ளி இந்திய மாணவர்களின் குண்டரிய நடவடிக்கைகளுக்குக் காரணகர்த்தா இல்லையா? என்பதற்கான விளக்கமும் பதில்களும் நிச்சயமாக நமக்குக் கிடைக்கப் போவதில்லை என்பது தெளிவாக இருந்தாலும் ஒட்டு மொத்தமாக அனைத்து பழி யையும் பெற்றோர்களின் மீது திணித்துவிட்டு நடந்துவிட்ட சம்பவத்திற்கு தீர்வைக் காண்பது சரியானதா? என ஏவுகணை கேட்கின்றது. இனவாதத்திற்கு உடனடி பரிகாரமே தேவை? கடந்த 20 ஆண்டுகளில் இடைநிலைப்பள்ளிகளில் கற்றல் கற்பித்தலில் மட்டுமல்லாமல் நிர்வாக முறையிலும், ஆசிரியர்களின் இன விகிதாசாரத்திலும் மிகப் பெரிய உருமாற்றம் கண்டுள்ளதை யாராலும் மறுக்க முடியுமா? இடைநிலைப்பள்ளிகளால் மட்டுமே தேசிய உணர்வையும், மலேசியர் என்ற பற் றையும் ருக்குன் நெகாரா கோட்பாட்டிற்கு உயிரூட்டவும் இன ஒற்றுமையையும் மேலோங்கச் செய்ய முடியும் என்பதிலிருந்து தற்போதைய இன ரீதியி லான அணுகுமுறைகள் இடைவெளியை ஏற்படுத்தியுள்ளதைப் பற்றி யாருமே கவலைப்படாததால் இந்திய மாணவர்கள் பல்வேறு வகையினில் பலிகடா ஆகிவருவதைத் தடுக்கவே முடியாமல் குண்டரிய நடவடிக்கைகளின் தொடர்பில் கேக் வெட்டும் அவலம் நடந்துள்ளதற்குச் சான்று என்பதை ஏவுகணை வலியுறுத்துகின்றது. இடைநிலைப்பள்ளிகளில் இனவாதம் உண்டா? என்ற கேள்விக்கு ஏவுகணை பதில்கூற வேண்டியதே இல்லை. *அதிகமான இந்திய மாணவர்கள் பயிலும் இடைநிலைப்பள்ளிகளில் பள்ளி முதல்வர் முதல் நிர்வாகப் பொறுப்புகளுக்கு மறந்து கூட இந்தியர்கள் இல்லை. *விளையாட்டுத்துறைகளில் ஈடுபட கூட வாய்ப்புகள் இன ரீதியிலாகவே அனுகப்படுகின்றது. *பள்ளி ஆசிரியர்களின் எண்ணிக்கையில் இந்திய ஆசிரியர்களின் எண்ணிக்கையில் படுபாதாள வீழ்ச்சி *இந்திய மாணவர்களின் பிரச்சினைகளை களைவதற்கும் தீர்வினைக் காண்பதற்கும் சரியான மன நல ஆலோசகர்கள் உள்ளனரா? *பல பள்ளிகளில் இந்திய மாணவர்களுக்கான நடவடிக்கைகளுக்கு தடை விதிக்கப்படுகின்றதே. *சமயப் பாடங்கள் ஓரின மாணவர்களுக்கு மட்டுமே கட்டாயப்படுத்தும் சூழலில் நம்மின மாணவர்கள் விடுபட்டுள்ளனரே. *பிரச்சினைகளைக் கொண்டிருக்கும் இந்திய மாணவர்களுக்கு பரிந்து பேச கூட ஆசிரியர்கள் இல்லையே. இடைநிலைப்பள்ளிகளில் காணப்படும் கட்டொழுங்குப் பிரச்சினைகளுக்கு ஒட்டு மொத்தமாக இந்திய மாணவர்களைப் பலிகடா ஆக்கிவிடும் சூழல் உள் ளதுதானே. 20 ஆண்டுகளுக்கு முன்னர் இந்திய மாணவர்களிடையே இடைநிலைப்பள்ளிகளில் தலைக்காட்டாத குண்டரிய நடவடிக்கைகள் இப்போது எங்கிருந்து வந்தது? மலேசியக் கல்வி அமைச்சின் நிர்வாக அமைப்பில் மிகப்பெரிய இடைவெளி ஏற்பட்டுள்ளதே அது காரணமில்லையா? கேட்டால் குற்றம் என் றால் இடைநிலைப்பள்ளிகளில் இந்திய மாணவர்களின் எதிர்காலம் சுடுகாடாகிவிடுமே பரவாயில்லையா? அதிகமாக இந்திய மாணவர்கள் பயில் கின்ற இடைநிலைப்பள்ளிகளில் இனவாதம் தொடர்ந்தால் தேசியப் பிரச்சினையாக குண்டரிய நடவடிக்கைகள் மாறிவிடாதா? இந்திய சமூகத்தின் மிகப் பெரிய பின்னடைவிற்குக் காரணமே எதையும் ஏற்றுக் கொள்ளும் இயலாத தன்மையே என்பதை மறுக்க முடியுமா? அணை கடந்த வெள்ளம் அழுதாலும் வாராது என்பார்கள் அதைப் போலவே இடைநிலைப்பள்ளிகளில் இந்திய மாணவர்களின் குண்டரிய ஈடுபாடுகள் அணை யைக் கடந்து விட்டதாகவே கருதும் நிலையில் நாளைய தொடரில் சந்திப்போம்.


இதய அறுவை சிகச்சைக்காக சேர்த்த பணத்தை கேரளாவிற்கு கொடுத்த தமிழக ஏழை சிறுமி!!

கேரளாவில் வரலாறு காணாத கனமழை பெய்தது. கடவுளின் தேசம் என்று சொல்லப்பட்ட கேரள தேசம் நீரால் சூழப்பட்டது. மலைகளில் இருக்கும் மண் சரிந்து நிலச்சரிவு ஏற்பட்டது. இதுவரையில் 400-க்கும் மேற்பட்டவர்கள் பலி ஆகியுள்ளனர். 19,000 கோடி வரையிலான நஷ்டம், சேதம் ஏற்பட்டுள்ளதாக தெரிவித்துள்ளனர். சுமார் 7 லட்சம்பேர் வீட்டை விட்டு வெளியேறி மீட்பு முகாம்களில் தங்கவைக்கப்படும் அளவிற்கு கேரளாவின் நிலை மாறியது.

இந்த வெள்ள சேத பாதிப்புகளை டிவியில் பார்த்த கரூர் குமாரபாளையம் தான்தோனிமலை கிராமத்தை சேர்ந்த 12 வயது சிறுமி அக்ஷ்யா தன் இதய அறுவை சிகிச்சைக்காக சேமித்து வைத்திருந்த  20 ஆயிரம்   பணத்தில் 5 ஆயிரம் ரூபாயை கேரள வெள்ள நிவாரண நிதிக்கு கொடுக்க முன்வந்துள்ளார். இதுபற்றி அந்த சிறுமியின் தாய் ஜோதிமணி  கூறுகையில்,

ஆறு வருடத்திற்கு முன் அக்ஷுயாவின் அப்பா இறந்துவிட்டார். அக்ஷ்யா அவளது சகோதரிகள் நான் உட்பட அனைவரும் எனது அம்மா வீட்டில்தான் இருந்து வருகிறோம். அக்ஷ்யா பிறக்கும்பொழுதே இதய குறைபாட்டோடு பிறந்தாள் அவளுக்கு இதய அறுவை சிகிச்சை செய்தால் அவள் உயிர் வாழ வாய்ப்புள்ளதாக மருத்துவர்கள் கூறிய நிலையில் கடந்த 2017-ஆம் நவம்பர் மாதம் முதல் இதய அறுவை சிகிச்சை முடிந்தது.

அந்த அறுவை சிகிச்சைக்கான தொகையை முகபுத்தக்கம் மற்றும் நண்பர்கள் மூலம் கிடைத்த 3.5 லட்சத்தை வைத்து செய்து முடித்தோம். அதேபோல் இரண்டாம்கட்ட அறுவை சிகிச்சை வரும் நவம்பர் மாதம் செய்ய இருக்கிறோம் ஆனால் அக்ஷ்யா கேரளாவில் ஏற்பட்ட வெள்ளபெருக்கை டிவியில் பார்த்துவிட்டு அவர்களுக்கு உதவி செய்ய வேண்டும் என ஆசைப்பட்டாள் சேர்த்துவைத்த தொகையில் இருந்து எங்களால் முடிந்த இந்த தொகையை அளித்துள்ளோம் என கூறினார்.


கோவிலில் வைத்து சிறுமியை சிதைத்த மிருகங்கள்

கதுவா,

ஜம்மு காஷ்மீரில் 8 வயது சிறுமி காவல்துறையினர் உட்பட எட்டு பேரால் கொடூரமாக பாலியல் வன்முறை செய்யப்பட்டு, கொலை செய்யப்பட்ட சம்பவத்திற்கு நாடு முழுவதும் கண்டனக்குரல்கள் எழுந்துள்ளன. சிறுமி ஆசிபாவுக்கு நீதி கேட்டு #JusticeforAsifa என்கிற ஹேஷ்டேக்கும் இணையத்தளங்களில் டிரெண்டாகி வருகின்றன. ஜம்மு காஷ்மீர் மாநிலம் கதுவா மாவட்டத்தைச் சேர்ந்த எட்டு வயது சிறுமி ஆசிபா, கடந்த ஜனவரி 10ஆம் தேதி காணாமல் போனாள். காணாமல் போய் ஒரு வாரத்திற்குப் பிறகு ரஸானா வனப்பகுதியில் இருந்து சிறுமியின் உடல் கண்டெடுக்கப்பட்டது.

Read More: Malysia Nanban Tamil Daily on 14.4.2018


புதர் மண்டிக் கிடக்கும் காப்பார் மயானம்.  மின்சுடலைக்கான வெ.18 லட்சம் நிதி என்னவானது?

(ம.யோகலிங்கம்) காப்பார்,

புதர் மண்டிக்கிடக்கும் காப்பார் இந்து மயானத்தில் மின்சுடலை கட்டும் திட்டம் என்னவானது என்று சமூக ஆர்வலர்கள் கேள்வி எழுப்பி வருகின்றனர். முந்தைய தேசிய முன்னணி ஆட்சியில் இந்தத் திட்டம் அறிவிக்கப்பட்டது. ம.இ.கா. ஏற்பாட்டில் காப்பாரில் சில ஆண்டுகளுக்கு முன் நடைபெற்ற பொங்கல் விழாவில் கலந்து கொண்ட அப்போதைய பிரதமர் டத்தோஸ்ரீ நஜீப் துன் ரசாக் இந்தத் திட்டத்தை அறிவித்தார்.

Read More: Malasyia Nanban Tamil Daily on 4.2.2019


அல்தான் துயாவை  கொல்ல நான்   ஆணையிட வில்லை: 1,000 பேர் முன்னிலையில்   சத்தியம் செய்தார் நஜீப்

மங்கோலிய மாடல் அழகி அல்தான் துயாவை கொலை செய்ய நான் ஆணையிட வில்லை என்று முன்னாள் பிரதமர் நஜீப் துன் அப்துல் ரசாக் நேற்று இங்கு கம்போங் பாருவில் உள்ள

பள்ளி வாசலில்

சத்தியம் செய்தார்.

நேற்றைய ஆங்கில

தேதி மற்றும் இஸ்லாமிய

வருடத் தேதியை

குறிப்பிட்டு கையை உயர்த்தி

நஜீப் துன் அப்துல் ரசாக்காகிய

நான்

மங்கோலிய

நாட்டு பிரஜையான

அல்தான் துயா

ஷாரிபு என்பவரை கொலை செய்யுமாறு யாருக்கும் உத்தரவிடவில்லை. இந்த கொலைக்கு யாரையும் அமர்த்தவில்லை என்று சத்தியம் செய்கிறேன் என்றார்.

அப்படி ஒருவரை நான் சந்தித்தது இல்லை. அவர்

யார் என்று எனக்குத் தெரியாது. அவரது பெயரும் எனக்குத் தெரியாது. இது

பொய்யானால் இறைவன் என்னைத் தண்டிக்கட்டும்.

இல்லை என்றால் இதை

சொன்னவர்களை தண்டிக்கட்டும் என்று அவர் கூறிய போது அவருக்கு ஆதரவாக அருகில் இருந்தவர்கள் குரல்

எழுப்பினர். நஜீப்புடன்

அவரின் மனைவி

டத்தின் ஸ்ரீ

ரோஸ்மா அவரது பிள்ளைகள்

டத்தோ முகமட் நஸிபுடின்

நஜீப், நூர்யானா

நஜ்வா ஆகியோரும் இருந்தனர்.

மேலும் முன்னாள் துணைப்பிரதமர் டத்தோ ஸ்ரீ

அகமட் ஜாஹிட் ஹமிடியும் உடன் இருந்தார். இந்த சத்தியத்திற்கு பிறகு பிற்பகல் 2.38மணியளவில் அனைவரும் மதிய உணவிற்காக கலைந்து சென்றனர்.

கிட்டத்தட்ட ஆயிரம் பேர் அவரது இந்த சத்திய

சடங்கை கண்டனர். கம்போங் பாரு ஜாமிக் பள்ளி வாசலில் இந்த

சடங்கு நடந்தது.


வரவேணாம்... பழைய பன்னீர்செல்வமா வரவே வேணாம்!'

பிரிஞ்சு கிடக்கிற அ.தி.மு.க அணிகள் திரும்ப ஒண்ணு சேருமா சேராதாங்கிறதுதான் இப்ப ஹாட்டஸ்ட் கேள்வி. அது இருக்கட்டும். எப்போதுமே குறுக்கே புகுந்து குட்டையைக் குழப்புற தி.மு.க. சும்மாவே இருந்தால் எப்படி... இந்த நேரத்துக்கு ஏதாவது பண்ணனும்ல. அதுதான் அவங்களுக்காக சில ஐடியாஸ்... * சிரிச்சாப்போச்சு ரவுண்டே சின்னம்மாவின் ஸ்ட்ரிக்ட் ரூல்ஸ் என்பதால், அ.தி.மு.க. அமைச்சர்கள் போற இடத்தில் எல்லாம் கரைக்டாக ஸ்கெட்ச் போட்டு ஆஜர் ஆகி சிரிப்புக் காட்டலாம். இப்போதைய நிலைமையில் அ.தி.மு.க-காரர்களோ தி.மு.க-காரர்களோ அவர்களை சாதாரணமாகப் பார்த்தாலே பொதுமக்களுக்கெல்லாம் தானாக சிரிப்பு வந்துடும்கிறது வேற கதை. ஆனால் அ.தி.மு.க-காரர்கள் உஷார் மோடில் இருப்பதால் கொஞ்ச ம் கஷ்டப்பட வேண்டியிருக்கும். * நீங்கள்லாம் தனித்தனியா இருக்கும்போது எவ்வளவு ஸ்டைலா கெத்தா இருந்தீங்க தெரியுமா? தெய்வமே என் கடவுளே... எவ்வளவு கெத்தா இருந்தீ ங்க தெரியுமா? டி.வி-யில உங்களைப் பார்க்கும்போது எல்லாம் அப்படியே சில்லறைகளை அள்ளிச் சிதறவிட்டேன். ஆனால் இப்போ எங்களாலே உங்களைப் பார்க்கிறதுக்கு ஒரு மாதிரி இருக்கு ஃப்ரெண்ட்ஸ். மாத்தணும் எல்லாத்தையும் மாத்தணும்... நிறுத்தணும் எல்லாத்தையும் நிறுத்தணும்... என குந்தாங்குலையாக எதையாவது கோத்துவிட்டுப் பார்க்கலாம். * 'உங்களைத்தான் இன்சல்ட் பண்ணிருக்காங்களே... அப்புறம் எப்படி ஃபங்சனுக்குப் போவீங்க?'ன்னு 'கில்லி'யில விஜய் அவங்க அம்மாகிட்ட கேட்கிற மாதிரி தனித்தனியா இருந்தப்போ உங்களை எப்படி எல்லாம் என்னவெல்லாம் சொல்லித் திட்டினாங்க. அதையெல்லாம் மறந்துட்டு இப்போ போய் அவங்ககூட சேரலாமான்னு ரெண்டு அணிகள் பக்கமும் போய் பழைய எஸ்.டி.டி-களையெல்லாம் கிளறிவிட்டுக் கிடாய் வெட்டலாம். * வரணும் பழைய பன்னீர்செல்வமா வரணும்கிறதெல்லாம் சினிமாவுக்கு வேணும்னா சரியா வரலாம். ஆனா அரசியலுக்கு சரி வராது. போக அது நம்ம ரெண்டுபேருக்கும் எதிரியாகக் கட்சி ஆரம்பிச்ச விஜயகாந்த்தோட படம் வேற. அதனால வர வேணாம் பழைய பன்னீர்செல்வமா வரவே வேணாம்கிறதையே உங்களோட கொள்கையா வெச்சு கோதாவுல இறங்குங்க என ஓ.பி.எஸ்-ஸிடம் ஃப்ரீ அட்வைஸ் வழங்கலாம். * டப்ஸ்மாஷ் பண்றவங்க முகம்கூட இப்போவெல்லாம் டி.வி-யில வருது, ஆனா ஆட்சியில இருக்கிற உங்க முகம் கட்சியில ஒண்ணா இருக்கும்போது எப்பவாச்சும் வந்திருக்கா? 1947-லேயே சுதந்திரம் வாங்கியாச்சுன்னு சொன்னாலும் சுதந்திரமா உங்களால ஒரு பேட்டி கொடுக்க முடிஞ்சுதா? ஆனால் இப்போ பத்து நிமிசத்துக்கு ஒரு தடவை பிரேக்கிங் நியூஸ் கொடுக்கிறீங்க. அதெல்லாம் எப்படி முடிஞ்சுது. தனித்தனியா இருக்கிறதனாலே... ஸோ தனிமை நல்லது என காதோரம் லோலாக்காய் பாடலாம். இவ்வளவு பாட்டுகளைப் பாடியும் அதை 'அண்ணனுக்கு ஒரு ஊத்தப்பம்' கணக்காக எடுத்துக்கிட்டு அ.தி.மு.க. குரூப்பின் முடிவு இருந்துச்சுன்னா வேற என்ன உருப்படியா வேற நல்ல வேலை ஏதாவது இருந்தால் தி.மு.க அதைப் போய்ச் செய்யலாம்.


சினிமாவில் அறிமுகமான நடிகர் சூர்யாவின் தங்கை

கவுதம் கார்த்திக் நடிப்பில் உருவாகி இருக்கும் ‘மிஸ்டர் சந்திரமெளலி’ படத்தின் மூலம் நடிகர் சூர்யாவின் தங்கை பிருந்தா சினிமாவில் பாடகியாக அறிமுகமாகியிருக்கிறார்.

கிரியேட்டிவ் எண்டர்டெய்னர்ஸ் அன்ட் டிஸ்ட்ரிபியூட்டர்ஸ் நிறுவனம் சார்பில் தனஞ்செயன் தயாரித்திருக்கும் படம் ‘மிஸ்டர் சந்திரமெளலி’. கார்த்திக், அவருடைய மகன் கவுதம் கார்த்திக் முதல் முறையாக இணைந்து நடிக்கும் இந்த படத்தில் கவுதம் கார்த்திக் ஜோடியாக ரெஜினா கசாண்ட்ரா நடித்துள்ளார். வரலெட்சுமி சரத்குமார், இயக்குனர்கள் மகேந்திரன், அகத்தியன், சதீஷ் முக்கிய வேடத்தில் நடித்துள்ளனர்.

விறுவிறுப்பாக நடைபெற்று வந்த, இந்த படத்தின் படப்பிடிப்பு முடிந்து பின்னணி வேலைகள் நடைபெற்று வரும் நிலையில், படத்தின் இசை வெளியீட்டு விழா சென்னையில் நேற்று நடைபெற்றது. சாம்.சி.எஸ் இசையமைத்திருக்கும் இந்த படத்தில் மொத்தம் 6 பாடல்கள் உள்ளன. இதில் மிஸ்டர். சந்திரமௌலி என்ற பாடலை நடிகர் சிவக்குமாரின் மகளும், சூர்யாவின் தங்கையுமான பிருந்தா சிவக்குமார் பாடியிருக்கிறார். இந்த படத்தின் மூலம் இவர் சினிமாவில் பாடகியாக அறிமுகமாகிறார் என்பது குறிப்பிடத்தக்கது.


இந்தியாவின் 2வது உயரமான புத்தர் சிலை திறப்பு!

பிஹார், நாளந்தா மாவட்டத்தில் ராஜ்கிர் நகர் உள்ளது. அந்த நகரில் கோரா கட்டோரா ஏரியில் 70 அடி உயரத்துக்கு புத்தர் சிலை நிறுவப்பட்டுள்ளது. இந்த சிலை, இந்தியாவிலேயே இரண்டாவது உயரமான புத்தர் சிலை ஆகும்.

நேற்று இந்த சிலையை பிஹார் முதல்வர் நிதிஷ் குமார் திறந்து வைத்தார். ஏரியில் படகு மூலம் புத்தர் சிலைக்கு சென்ற பிஹார் முதலமைச்சர் அங்கு நடைபெற்ற சிறப்பு பூஜையில் பங்கேற்றார். மேலும் இதுகுறித்து பேசியவர், ”இந்த புனித தலத்துக்கு பெட்ரோல், டீசல் வாகனங்கள் இயக்கப்படாது. மின்சார வாகனங்கள் மட்டுமே இயக்கப்படும்.

இது மிகச் சிறந்த ஆன்மிக சுற்றுலா தலமாக உருவாகுவும்”என்றார். இந்த பகுதியில் சீக்கியர்களின் குருத்வாரா அமைக்கப்பட வேண்டும் என்று கோரிக்கை விடுத்திருந்தனர். அதற்கு வனத்துறை, மத்திய அரசு ஒப்புதல் அளித்துள்ளது. விரைவில் அந்த குருத்வாரா அமைக்கும் பணிகள் தொடங்கப்படும் என்றும் அவர் தெரிவித்தார்.


குவா மூசாங்கில் சுகாதாரச் சிக்கல். பூர்வகுடியினர் 14 பேர் மரணம்.

கோத்தா பாரு,

கிளந்தான், குவா மூசாங் வட்டாரத்தில் உள்ள கோல கோ கிராமத்தில் ஏற்பட்டுள்ள சுகாதார பிரச்சினை காரணமாக பூர்வகுடியினர் 14 பேர் மரண மடைந்துள்ளனர் என்று பிரதமர் துறை அமைச்சர் பொன். வேதமூர்த்தி தெரிவித்தார். நோய்த் தொற்று மற்றும் நிமோனியா காய்ச்சல் காரணமாக கடந்த மே 2-ஆம் நாள் முதல் ஜூன் 9 ஞாயிற்றுக்கிழமை வரை இங்கு 14 பேர் மரணம் அடைந்துள்ளனர். இந்த 14 பேரில் இருவர் மட்டுமே நோய்த் தொற்று காரணமாக இறக்க நேரிட்டது என்று சம்பந்தப்பட்டவர்களின் மீது நடத்தப்பட்ட உடற்கூறு ஆய்வின்வழி தெரிய வந்துள்ளது.

Read More: Malaysia Nanban Tamil Daily on 10.6.219


தூத்துக்குடி துப்பாக்கிச் சூடு சம்பவத்தை சி.பி.ஐ விசாரிக்கக் கூடாது’ - தமிழக அரசு மேல்முறையீடு

தூத்துக்குடி துப்பாக்கிச் சூடு சம்பவம் தொடர்பான வழக்கை சி.பி.ஐ விசாரணை செய்ய வேண்டும்'  என்ற உயர் நீதிமன்றத்தின் உத்தரவை ரத்துசெய்ய வேண்டும். தமிழக அரசே தொடர்ந்து விசாரணை நடத்த வேண்டும் என தமிழக அரசு உச்ச நீதிமன்றத்தில் மேல்முறையீடு மனுத்தாக்கல் செய்துள்ளது.

தூத்துக்குடியில் உள்ள ஸ்டெர்லைட் ஆலையை நிரந்தரமாக மூடிட வலியுறுத்தி பல போராட்டங்கள் நடைபெற்றுவந்தன. இந்தப் போராட்டத்தின் 100-வது நாளான கடந்த மே-22-ம் தேதி நடைபெற்ற முற்றுகைப் போராட்டத்தில் கலவரம் வெடித்தது. இதில், போலீஸார் நடத்திய துப்பாக்கிச் சூட்டில் 2 பெண்கள் உட்பட 13 பேர் உயிரிழந்தனர். இச்சம்பவம் தொடர்பாக தமிழக அரசு, ஓய்வுபெற்ற உயர் நீதிமன்ற நீதிபதி அருணா ஜெகதீசன் தலைமையிலான ஒருநபர் கமிஷனை நியமித்தது. இந்த ஆணையம், கடந்த ஜூன் மாதம் முதல் தனது விசாரணையை நடத்திவருகிறது.

இந்த சம்பவம் தொடர்பாக, தூத்துக்குடியில் உள்ள 4 காவல் நிலையங்களில்  243 வழக்குகள் பதிவுசெய்யப்பட்டன. இதில் முக்கியமான 5 வழக்குகள் மட்டும் சி.பி.சி.ஐ.டி பிரிவு விசாரணைக்கு மாற்றப்பட்டன. இதையடுத்து, 5 வழக்குகளும் ஒரே வழக்காகப் பதிவு செய்யப்பட்டது. தொடர்ந்து, சி.பி.சி.ஐ.டி., ஏ.டி.எஸ்.பி., மாரிராஜா தலைமையிலான போலீஸார் விசாரணையையும் நடத்தினர். இந்நிலையில், 243 வழக்குகளில் சிப்காட் காவல் நிலையத்தில் பதிவுசெய்யப்பட்ட  173 வழக்குகளை ஒரே வழக்காக மாற்றப்பட்டது.